cyanic-selkie/wikianc huggingface dataset:
ശ്രീമൂലനഗരം ഗ്രാമപഞ്ചായത്ത്
ആരാധനാലയങ്ങൾ
ചൊവ്വര ചുള്ളിക്കാട്ട് ജുമാ മസ്ജിദ് ആലുവ പ്രദേശത്ത് ഏറ്റവും പഴക്കമുള്ള പള്ളിയാണ് കല്ലറക്കൽ കർത്താവ് മുസ്ലീങ്ങൾക്കായി പണികഴിപ്പിച്ച തോട്ടുമുഖം പടിഞ്ഞാറെ പള്ളി. അതിനുശേഷമാണ് ചുറ്റുപാടുമുള്ള പ്രമുഖ മുസ്ലിം പള്ളികൾ ഉണ്ടായത്. കൊച്ചുണ്ണി സാഹിബ് വഖഫ് ചെയ്ത സ്ഥലത്ത് കൊല്ലവർഷം ആയിരത്തിൽ(1000) ആലുവ ടൗൺ ജുമാമസ്ജിദ് സ്ഥാപിച്ചു. മാഹിൻ കുട്ടി മേത്തർ വഖഫ് ചെയ്ത സ്ഥലത്ത് രണ്ടു നൂറ്റാണ്ടുകൾക്ക് മുന്നേ തന്നെ സ്ഥാപിതമായതാണ് ചൊവ്വര ചുള്ളിക്കാട്ട് ജുമാ മസ്ജിദ്.
ആദ്യകാലത്ത് അങ്കമാലി, തുറവുംങ്കര, കാഞ്ഞൂർ, നെടുവഞ്ഞൂർ, പറമ്പയം, അത്താണി മുതലായ പ്രദേശങ്ങളിലെ ആളുകൾ ഈ പള്ളിയിലാണ് വെള്ളിയാഴ്ച്ച ജുമാ നമസ്ക്കാരം കൂടിയിരുന്നത്. പിന്നീട് അടുത്തടുത്ത് പ്രദേശങ്ങളിൽ പുതിയ പള്ളികളും മഹല്ലുകളുമായി.
ചൊവ്വര ചുള്ളിക്കാട്ട് ജുമാ മസ്ജിദ് മഹലിന്റെ നേതൃത്വത്തിൽ വിവിധ സഹായ സഹകരണ സംരംഭങ്ങളും മദ്‌റസകളും നടക്കുന്നുണ്ട്. പള്ളിയിൽ ദറസ് ക്ലാസ്സിലൂടെ ഖുർആൻ ഹിഫ്സ് കോഴ്‌സും നടക്കുന്നുണ്ട്. അടുത്ത കാലത്തായി ഈ മഹല്ല് നാടിന്റെ ആരോഗ്യ രംഗത്തും ശ്രെദ്ധകൊടുക്കുന്നുണ്ട്. അതിന്റെ ഭാഗമായി ആംബുലൻസ് സംവിധാനവും ഒരുക്കിയിട്ടുണ്ട്. സ്ത്രികൾക്ക് ഇസ്ലാമിക ശരീഅത്ത് മേഖലയിൽ അവബോധം നൽകുന്നതിനായി പ്രതേക കോഴ്സുകളും നടത്തിയിരുന്നു.
ശ്രീമൂലനഗരം അൽ അമീൻ പബ്ലിക് സ്കൂൾ താൽക്കാലികമായി ആരംഭിക്കുന്നത് ഈ പള്ളിയുടെ കോമ്പൗണ്ടിലെ മദ്രസ കെട്ടിടത്തിലായിരുന്നു. പിന്നീട് പുതിയ റോഡ് ഹിറാ ജുമാ മസ്ജിദ് ന് പിറകുവശത്തായി സ്വന്തമായി സ്ഥലം വാങ്ങി പുതിയ സ്കൂൾ കെട്ടിടം പണിയുകയായിരുന്നു.
തിരുവൈരാണിക്കുളം ക്ഷേത്രം ഇവിടുത്തെ ഒരു പ്രധാനക്ഷേത്രമാണ്. മഹാദേവനും ശ്രീപാർവ്വതിയുമാണ് പ്രധാന മൂർത്തികൾ. വർഷത്തിൽ 12 ദിവസം മാത്രമാണ് ഇവിടെ പാർവ്വതീ ദേവിയുടെ നട തുറക്കുന്നത്. ദേവന്റെ നാളായ ധനു മാസത്തിലെ തിരുവാതിര മുതലുള്ള 12 നാളാണ് ദേവിയുടെ നട തുറക്കുന്ന ദിവസങ്ങൾ. ആ ദിവസങ്ങളിൽ ഇവിടെ ദർശനത്തിന് നല്ല തിരക്കായിരിക്കും. തിരുവൈരാണിക്കുളം ക്ഷേത്രത്തിനെ സ്ത്രീകളുടെ ശബരിമല എന്നു വിശേഷിപ്പിക്കാറുണ്ട്.
ശ്രീമൂലനഗരം ജംഗ്ഷനിൽ നിന്നും ശ്രീഭൂതപുരം റോഡിലേക്ക് 300മീറ്റർ നീങ്ങി രിഫാഇയ്യ ജുമാ മസ്ജിദ് സ്ഥിതിചെയ്യുന്നത്. ഏതാണ്ട് ആറ് ഏക്കറോളം വരുന്ന സ്ഥലത്താണ് ആണ് ഈ പള്ളി സ്ഥിതി ചെയ്യുന്നത്. പള്ളിയോടു ചേർന്ന് സമസ്ത കേരള സുന്നി വിദ്യാഭ്യാസ ബോർഡ് രജിസ്റ്റർ ചെയ്യപ്പെട്ടിട്ടുള്ള ഹയാത്തുൽ ഇസ്ലാം ഹയർ സെക്കൻഡറി മദ്രസ മദ്രസ സെക്കൻഡറി മദ്രസ പ്രവർത്തിക്കുന്നു. ഏകദേശം ഒരു നൂറ്റാണ്ടിലേറെ കാലത്തെ ചരിത്രമുണ്ട് രിഫാഇയ്യ ജുമാ മസ്ജിദ് ന്.
വാർഡുകൾ
മറ്റു കൃതികൾ:
തീക്കട
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് തീക്കട
ജനസംഖ്യ
2001 ലെ സെൻസസ് പ്രകാരം തീക്കട ജനസംഖ്യ 13198 ആണ്. ഇതിൽ 6340 പുരുഷന്മാരും 6858 സ്ത്രീകളുമുണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ബ്യൂട്ടി ആൻഡ് ദി ബീസ്റ്റ് (2017 ചലച്ചിത്രം)
2017 ൽ പുറത്തിറങ്ങിയ ഒരു ഹോളിവുഡ് മ്യൂസിക് റൊമാന്റിക് ഫാന്റസി ചലച്ചിത്രമാണ് ബ്യൂട്ടി ആൻഡ് ദി ബീസ്റ്റ്. സ്റ്റീഫൻ ഷബോസ്കി, ഇവാൻ  സ്പിലിയോടോപോലോസ് എന്നിവർ ചേർന്ന്  തിരക്കഥയെഴുതിയ ചിത്രത്തിന്റെ സംവിധാനം നിർവഹിച്ചത് ബിൽ കൊൺഡോൺ ആണ്. വാൾട്ട് ഡിസ്നി പിക്ചേഴ്സ്, മാൻഡെവില്ലെ ഫിലിംസ് എന്നിവർ ചേർന്നാണ് ചിത്രം നിർമ്മിച്ചത്. ജീൻ മേരി ലെപ്രിൻസ് ഡി ബ്യൂമോൺടിന്റെ പതിനെട്ടാം നൂറ്റാണ്ടിലെ ഒരു നാടോടി കഥയെ ആസ്പദമാക്കി 1991 ൽ ഡിസ്നി നിർമ്മിച്ച, അതേ പേര് തന്നെയുള്ള അനിമേഷൻ ചിത്രത്തിന്റെ, ചലച്ചിത്ര ആവിഷ്കരണമാണ് എന്ന ഈ ചിത്രം. എമ്മ വാട്സൺ, ഡാൻ സ്റ്റീവൻസ് എന്നിവരെ കൂടാതെ ലൂക്ക് ഇവാൻസ്, കെവിൻ ക്ലൈൻ, ജോഷ് ഗാഡ്, ഇവാൻ മഗ്രേഗോർ, സ്റ്റാൻൺ, ഇയാൻ മക് കെല്ലൻ, എമ്മ തോംസൺ എന്നിവരടങ്ങിയ ഒരു വലിയ താരനിര ഈ ചിത്രത്തിൽ അഭിനയിച്ചു.
ചലച്ചിത്രത്തിന്റെ മുഖ്യ ചിത്രീകരണം യുകെയിലെ സറേയിലെ ഷീപ്പേർട്ടൻ സ്റ്റുഡിയോയിൽ, മേയ് 18, 2015 ന് ആരംഭിച്ചു ഓഗസ്റ്റ് 21 ന് അവസാനിച്ചു. ബ്യൂട്ടി ആൻഡ് ദി ബീസ്റ്റ് 2017 ഫെബ്രുവരി 23 ന് ലണ്ടനിൽ സ്പെൻസർ ഹൗസിൽ ആദ്യമായി പ്രദർശിപ്പിക്കുകയും 2017 മാർച്ച് 17 ന് ഡിസ്നി ഡിജിറ്റൽ 3-ഡി, റിയൽ ഡി 3-ഡി, ഐമാക്സ്, ഐമാക്സ് 3-ഡി ഫോർമാറ്റുകളിൽ അമേരിക്കയിൽ റിലീസ് ചെയ്തു. ഈ ചലച്ചിത്രം നിരൂപകരിൽ നിന്ന് മികച്ച പ്രതികരണം നേടി. വാട്സൺ, സ്റ്റീവൻസ് എന്നിവരുടെയും മൊത്തത്തിൽ മുഴുവൻ താര നിരയുടെയും അഭിനയം പ്രകീർത്തക്കപ്പെട്ടു. ഈ ചിത്രം ലോകമെമ്പാടുമായി 1.2 ബില്ല്യൻ ഡോളർ വരുമാനം നേടി, ഏറ്റവും വരുമാനം നേടുന്ന ലൈവ് ആക്ഷൻ മ്യൂസിക്കൽ ചിത്രം, 2017 ൽ ഏറ്റവുമധികം വരുമാനം നേടുന്ന ചിത്രം, എക്കാലത്തേയും ഏറ്റവും കൂടുതൽ വരുമാനം നേടിയ പത്താമത്തെ ചിത്രം എന്നീ നേട്ടങ്ങൾ കൈവരിച്ചു.
സ്ട്രൊബൈലാന്തസ് പളനിയൻസിസ്
കുറിഞ്ഞിച്ചെടികളിലെ ഒരിനമാണ് സ്ട്രൊബൈലാന്തസ് പളനിയൻസിസ് -. ഈ ഇനം വർഷം തോറും പുഷ്പിക്കുന്നു. അക്കാന്തേസീ കുടുംബത്തിൽപ്പെട്ട ഇവയുടെ സാധാരണനാമം പളനി കോൺഫ്ളവർ, ചോണയാംകല്ലു കുറിഞ്ഞി എന്നിവയാണ്. തമിഴ്നാട്ടിലെയും കേരളത്തിലെയും പഴനി മലനിരകളുടെ പേരിലാണ് ഈ കുറിഞ്ഞിച്ചെടിക്ക് ഈ പേരു ലഭിച്ചത്. പൂക്കൾ വയലറ്റ്, നീല, എന്നീ നിറങ്ങളിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
കോട്ടക്കൽ ആര്യവൈദ്യശാല
ഭാരതീയ ആരോഗ്യ പരിപാലന രീതിയായ ആയുർവേദത്തിന്റെ ഉപയോഗത്തിനും പരിപോഷണത്തിന്നും വേണ്ടി സ്ഥാപിച്ച ഒരു സ്ഥാപനമാണ്‌ മലപ്പുറം ജില്ലയിൽ സ്ഥിതിചെയ്യുന്ന കോട്ടക്കൽ ആര്യവൈദ്യ ശാല. 1902-ൽ വൈദ്യരത്നം പി.എസ്.വാരിയരാണ്‌ ഇത് സ്ഥാപിച്ചത്. ഒരു നൂറ്റാണ്ടിലധികം പഴക്കമുള്ള ഈ സ്ഥാപനത്തിൽ ലോകത്തിലെ എല്ലാ ഭാഗങ്ങളിൽ നിന്നും ആളുകൾ ചികിൽസയ്ക്കായി എത്തുന്നു. ആയുർവേദ മരുന്നു നിർമ്മാണം, ആയുർവേദ മരുന്നുകളൂടെ ഗവേഷണം, ആയുർവേദ ഗ്രന്ഥങ്ങളുടെ പ്രസിദ്ധീകരണം, ആയുർവേദ കലാലയത്തിന്റെ നടത്തിപ്പ് തുടങ്ങിയ പ്രവൃത്തികളും ഈ സ്ഥാപനം നടത്തുന്നു. പന്നീമ്പിള്ളി മാധവൻകുട്ടി വാര്യർ എന്ന പി.എം. വാര്യർ രണ്ടാമനാണ് ആര്യവൈദ്യശാലയിലെ ഇപ്പോഴത്തെ നടത്തിപ്പുകാരനും മുഖ്യചികിത്സകനും. അമ്മാവനായിരുന്ന പദ്മശ്രീ പി.കെ. വാര്യർ 2021-ൽ അന്തരിച്ചതിനെത്തുടർന്നാണ് അദ്ദേഹം സ്ഥാനമേറ്റത്.
പുറത്തേക്കുള്ള കണ്ണികൾ
ആര്യവൈദ്യശാല വെബ് താൾ
വർഗ്ഗം:ആയുർവേദം വർഗ്ഗം:ആയുർവേദം - അപൂർണ്ണ ലേഖനങ്ങൾ
ആനത്തൊട്ടാവാടി
തൊട്ടാവാടിയുടെ കുടുംബത്തിൽപ്പെട്ടതും വിഷമുള്ളതും ഔഷധത്തിന് ഉപയോഗിക്കാത്തതുമായ ഒരു സസ്യമാണ്‌ ആനത്തൊട്ടാവാടി. പാണ്ടി തൊട്ടാവാടി എന്ന പേരിലും ഇത് അറിയപ്പെടുന്നു. ഇത് ഏകദേശം രണ്ട് മീറ്റർ വരെ പൊക്കത്തിൽ വളരുന്നു. ശാസ്ത്രീയനാമം: Mimosa diplotricha. ഇംഗ്ലീഷ്: Giant Sensitive plant.
കഴിച്ചാൽ മാരകമായ വിഷബാധയുണ്ടാക്കുന്നു ആനത്തൊട്ടാവാടിയുടെ ഇളം ചെടികളിൽ കൂടുതലായി കണ്ടുവരുന്ന മൈമോസിൽ എന്ന വിഷാംശമാണ് വിഷബാധകൾക്ക് കാരണം. ശരീരത്തിൽ നീർക്കെട്ട്, ശ്വാസതടസ്സം, വിറയൽ, തീറ്റ തിന്നാതിരിക്കൽ, നടക്കാൻ ബുദ്ധിമുട്ട് എനിവയാന്നു രോഗലക്ഷണങ്ങൾ.
അവലംബം
വർഗ്ഗം:അധിനിവേശസസ്യങ്ങൾ വർഗ്ഗം:ഇൻഡിഗോഫെറ വർഗ്ഗം:പാൻട്രോപ്പിക്കൽ സസ്യങ്ങൾ
ഡ്യുയൽ
സ്റ്റീവൻ സ്പിൽബർഗ്ഗ് സംവിധാനം ചെയ്ത ചിത്രം. 1971-ൽ പ്രദർശനം ചെയ്തു. ഒരു കാറും ഒരു ടാങ്കർ ട്രക്കും തമ്മിലുള്ള മത്സരമാണ് ചിത്രത്തിന്റെ കാതൽ. ചിത്രത്തിന്റെ രചന റിച്ചാർഡ് മാത്യൂസൺ. തന്റെ തന്നെ ചെറുകഥയെ ആസ്പദമാക്കി ചലചിത്രമാക്കിയിരിക്കുന്നു.
റെബേക്ക ഹാർഡിംഗ് ഡേവിസ്
റെബേക്ക ബ്ലെയ്ൻ ഹാർഡിംഗ് ഡേവിസ് (ജീവിതകാലം: ജൂൺ 24, 1831 - സെപ്റ്റംബർ 29, 1910; ജനനം റെബേക്ക ബ്ലെയ്ൻ ഹാർഡിംഗ്) ഒരു അമേരിക്കൻ എഴുത്തുകാരിയും പത്രപ്രവർത്തകയുമായിരുന്നു. അമേരിക്കൻ സാഹിത്യത്തിലെ സാഹിത്യ റിയലിസത്തിന്റെ തുടക്കക്കാരിയായി അവർ അറിയപ്പെടുന്നു. പെൻ‌സിൽ‌വാനിയയിലെ വാഷിംഗ്ടൺ വനിതാ സെമിനാരിയിൽ നിന്ന് ഉന്നതവിജയത്തോടെ അവർ ബിരുദം നേടി. 1861 ഏപ്രിലിൽ ദി അറ്റ്ലാന്റിക് മാസികയുടെ ഒരു പതിപ്പിൽ പ്രസിദ്ധീകരിച്ച ലൈഫ് ഇൻ ദി അയൺ മിൽസ് എന്ന ചെറുകഥ അവളുടെ ഏറ്റവും പ്രധാനപ്പെട്ട സാഹിത്യകൃതിയായി മാറുകയും അവർ ഒരു സ്ഥാപിത വനിതാ എഴുത്തുകാരിയായി മാറുകയും ചെയ്തു. കറുത്തവർഗ്ഗക്കാർ, വനിതകൾ, തദ്ദേശീയരായ അമേരിക്കൻ വർഗ്ഗക്കാർ, കുടിയേറ്റക്കാർ, തൊഴിലാളിവർഗം എന്നിവർക്കായി സാമൂഹിക മാറ്റം വരുത്താൻ ശ്രമിച്ച അവർ തന്റെ ജീവിതത്തിലുടനീളം പത്തൊൻപതാം നൂറ്റാണ്ടിലെ ഈ പാർശ്വവത്കരിക്കപ്പെട്ട ഗ്രൂപ്പുകളുടെ ദുരവസ്ഥയെക്കുറിച്ച് കരുതിക്കൂട്ടി എഴുതി.
ഡ്യുയൽ
കഥ
സ്വരക്ഷക്കായി ഡേവിഡ്‌ ഒരു ഭക്ഷണശാലയിൽ കയറി വിശ്രമം കഴിഞ്ഞ്‌ പുറത്തേക്ക്‌ നോക്കിയപ്പോൾ കാണുന്നത്‌ ലോറി പുറത്ത്‌ പാർക്‌ ചെയ്തിരിക്കുന്നതാണ്‌. ലോറി ഡ്രൈവർ ആണെന്ന് തെറ്റിദ്ധരിച്ച്‌ ഡേവിഡ്‌ ഒരാളുമായി മൽപ്പിടുത്തം നടത്തി. ഹോട്ടലുടമ അവരെ പിന്തിരിപ്പിച്ചു. കുറച്ചു കഴിഞ്ഞ്‌ ലോറി പാഞ്ഞു പോയി. ഡേവിഡ്‌ യാത്ര തുടർന്നു. ഒരു വളവ്‌ എത്തിയപ്പോൾ ലോറി തന്നെ കാത്ത്‌ കിടക്കുന്നതു കണ്ട്‌ ഞെട്ടിയ ഡേവിഡ്‌ കാർ നിർത്തി നടന്ന് ലോറിക്കടുത്തേക്ക്‌ നീങ്ങിയെങ്കിലും അത്‌ കടന്നു കളഞ്ഞു.
പിന്നീട്‌ ഒരു ഫോൺ ബൂത്തിൽ കയറി ഡേവിഡ്‌ പോലീസിനെ വിളിക്കുന്നു. പക്ഷെ ആ വിളി തടസ്സപ്പെടുത്തിക്കൊണ്ട്‌ ലോറി ബൂത്ത്‌ തകർക്കുന്നു. ഡേവിഡ്‌ തലനാരിഴയിൽ ചാടി രക്ഷപെട്ടു. ഒരു തീവണ്ടിപ്പാളത്തിൽ കാത്തുകിടക്കുന്ന ഡേവിഡിനെ ലോറി പിന്നിൽ നിന്ന് കുത്തി പാഞ്ഞുപോകുന്ന ട്രയിനിൽ ഇടിപ്പിക്കുന്നതിൽ നിന്നും തൽകാലം കാർ രക്ഷപ്പെടുന്നു. അവസാനം ഒരു കുന്നിൻ മുകളിൽ നിന്നും കാറിനെ കൊക്കയിലേക്ക്‌ തള്ളിയിടാനുള്ള ശ്രമത്തിൽ ലോറി അഘാധ ഗർത്തത്തിലേക്ക്‌ പതിക്കുന്നു. സിനിമയിൽ ഒരു സീനിലും കാണാത്ത ആ വില്ലന്റെ മുഖം അന്ത്യത്തിലും അജ്ഞാതമായി അവശേഷിക്കുന്നു.
റെബേക്ക ഹാർഡിംഗ് ഡേവിസ്
വിദ്യാഭ്യാസം
ഡേവിസിന്റെ ബാല്യകാലത്തിന്റെ ആദ്യഘട്ടത്തിൽ, അവളുടെ ജന്മനാട്ടിൽ പൊതുവിദ്യാലയങ്ങൾ ഇതുവരെ ലഭ്യമായിരുന്നില്ല. അദ്ധ്യാപകരുടെ ഇടയ്ക്കിടെയുള്ള നിർദ്ദേശങ്ങളോടെ അവളുടെ വിദ്യാഭ്യാസം പ്രധാനമായും മാതാവായിരുന്നു ഏറ്റെടുത്തത്. ഗൃഹത്തിലിരുന്നുള്ള വിദ്യാഭ്യാസത്തിൽ, ഹാരിയറ്റ് ബീച്ചർ സ്റ്റോ, സഹോദരിമാരായ അന്ന, സൂസൻ വാർണർ, മരിയ കമ്മിൻസ് തുടങ്ങിയ എഴുത്തുകാരുടെ കൃതികൾ റെബേക്ക വായിക്കുകയും അത് സാഹിത്യത്തോടുള്ള അവളുടെ താൽപ്പര്യത്തിന് തുടക്കമിടുകയും ചെയ്തു. ഡേവിസിന് പതിനാലു വയസ് പ്രായമുള്ളപ്പോൾ, മാതാവിന്റെ സഹോദരിയോടൊപ്പം താമസിക്കാനും വാഷിംഗ്ടൺ വനിതാ സെമിനാരിയിൽ ചേരുന്നതിനും പെൻസിൽവാനിയയിലെ വാഷിംഗ്ടണിലേക്ക് അയയ്ക്കപ്പെട്ടു. 1848 ൽ പതിനേഴാമത്തെ വയസ്സിൽ ഉയർ‌ന്ന റാങ്കോടെ അവിടെനിന്നു ബിരുദം നേടി.
സ്വകാര്യജീവിതം
തന്റെ വ്യാവസായിക ജന്മനഗരമായ വീലിംഗിലേക്ക് മടങ്ങിയെത്തിയ റെബേക്ക ഹാർഡിംഗ് ഡേവിസ് വളരെ കുറച്ച് മാത്രം സാമൂഹ്യബന്ധങ്ങളിലേർപ്പെടുകയും പ്രധാനമായും സ്വന്തം കുടുംബ വലയത്തിനുള്ളിൽത്തന്നെ ഒതുങ്ങിക്കഴിയുകയും ചെയ്തു. 1861 ൽ ലൈഫ് ഇൻ അയൺ മിൽസ് എന്ന കൃതി പ്രസിദ്ധീകൃതമാകുന്നതുവരെ ഏകദേശം പതിമൂന്ന് വർഷത്തോളം അവർ ഈ ഒറ്റപ്പെട്ട ജീവിതരീതി തുടർന്നു.
1861 ഏപ്രിലിൽ ദി അറ്റ്ലാന്റിക് മാസികയിൽ പ്രസിദ്ധീകരിക്കപ്പെട്ട ലൈഫ് ഇൻ ദി അയൺ മിൽസ്, അമേരിക്കൻ സാഹിത്യത്തിൽ യാഥാർത്ഥ്യവാദത്തിനു തുടക്കം കുറിക്കുന്ന ഒരു ആദ്യകാല പ്രമാണമായി പല നിരൂപകരും കണക്കാക്കുന്നു. ചെറുകഥയുടെ വിജയകരമായ പ്രസിദ്ധീകരണം അവരുടെ കാലത്തെ സാഹിത്യ വലയങ്ങളിൽനിന്നു പ്രശംസ നേടുന്നതിനു കാരണമായി. ഇത് പ്രസിദ്ധീകരിച്ച സമയത്ത്, ഹാർഡിംഗിനെ ലൂയിസ മേ അൽകോട്ടും റാൽഫ് വാൾഡോ എമേഴ്സണും ചേർന്ന് "ധീരമായ പുതിയ ശബ്ദമായി" വകവച്ചുകൊടുത്തു. അമേരിക്കൻ പൊതുജീവിതത്തിന്റെ ഉള്ളറകളിലെ അശ്ളിലതകളെ വെളിവാക്കുകയെന്ന രചയിതാവിന്റെ ലക്ഷ്യം അവരിൽ മതിപ്പുളവാക്കിയിരുന്നു. പ്രസാധകൻ‌ ജെയിംസ് തോമസ് ഫീൽഡിന്റെ തന്നെ വ്യക്തിപരമായി കാണുകയെന്ന ചരികാലാഭിലാഷം പൂർത്തികരിക്കാനുള്ള ഒരു യാത്രയ്ക്കിടെ, നഥാനിയേൽ ഹത്തോണിനോടൊപ്പമുള്ള താമസ സമയത്ത് അവൾ എമേഴ്സണുമായി പരിചയപ്പെടുകയും സൌഹൃദത്തിലാകുകയും ചെയ്തു. ഈ രണ്ട് അമേരിക്കൻ എഴുത്തുകാരെയും അവർ ഏറെ പ്രശംസിച്ചു. വ്യക്തിപരമായി കണ്ടുമുട്ടണമെന്നുള്ള പ്രസാധകന്റെ ആഗ്രഹത്തിൽനിന്നുത്ഭവിച്ച വടക്കൻ പ്രദേശങ്ങൾ ചുറ്റിയുള്ള ഈ യാത്രയിൽ, റെബേക്ക ഡേവിസ് തന്റെ പ്രസാധകന്റെ പത്നിയായിരുന്ന ആനി ആഡംസ് ഫീൽഡുമായി അടുത്ത സൌഹൃദത്തിലായി.
പ്രസാധകനുമായുള്ള കൂടിക്കാഴ്ചയ്ക്കുശേഷം മടങ്ങിയെത്തിയ റെബേക്ക ഡേവിസ്, ലൈഫ് ഇൻ അയൺ മിൽസ് പ്രസിദ്ധീകരിച്ചതിനുശേഷം തന്റെ രചനയുടെ ആരാധകനായി മാറുകയും നിരന്തരമായി ബന്ധപ്പെടുകയും ചെയ്ത പെൻസിൽവേനിയയിലെ ഫിലാഡൽഫിയയിലുള്ള എൽ. ക്ലാർക്ക് ഡേവിസിനെ കണ്ടുമുട്ടി. കൂടിക്കാഴ്ച കഴിഞ്ഞ് ഒരാഴ്ചയ്ക്കുശേഷം അവർ വിവാഹനിശ്ചയം നടത്തുകയും 1863 മാർച്ച് 5 ന് വിവാഹിതരാകുകയും ചെയ്തു. ഡേവിസിനേക്കാൾ നാല് വയസ്സ് കുറവായിരുന്ന ക്ലാർക്ക്, അതുവരെ സാമ്പത്തികമായും തൊഴിൽപരമായും വിജയം നേടിയിരുന്നില്ല. അടുത്ത വർഷം റെബേക്ക ആദ്യപുത്രൻ റിച്ചാർഡ് ഹാർഡിംഗ് ഡേവിസിന് ജന്മം നൽകുകയും പിൽക്കാലത്ത് അദ്ദേഹം ഒരു എഴുത്തുകാരനും പത്രപ്രവർത്തകനുമായിത്തീരുകയും ചെയ്തു. എഴുത്തുകാരനായിത്തീർന്ന രണ്ടാമത്തെ പുത്രൻ ചാൾസ് ബെൽമോണ്ട് ഡേവിസ് 1866-ലും മകൾ നോറ 1872 ലും ജനിച്ചു.
വിവാഹജീവിതത്തിന്റെ തുടക്കത്തിൽ, ക്ലാർക്ക് തന്റെ നിയമജോലിയിലൂടെ ജീവിതത്തിൽ മുന്നേറാൻ പരിശ്രമിച്ചുകൊണ്ടിരിക്കെ കുടുംബത്തിന്റെ പ്രാഥമിക വരുമാന ദാതാവ് റെബേക്ക ഡേവിസായിരുന്നു. തന്റെ എഴുത്തിലൂടെയും ന്യൂയോർക്ക് ട്രിബ്യൂണിന്റെ പത്രാധിപരായും ജോലി ചെയ്താണ് അവർ വരുമാനം കണ്ടെത്തിയത്. എന്നിരുന്നാലും, വിവാഹം കഴിഞ്ഞ് പത്തുവർഷത്തിനുശേഷം ഡേവിസ് സാഹിത്യ ലോകത്ത് നിന്ന് ഗണ്യമായി മാഞ്ഞുപോയി. ക്ലാർക്ക് തന്റെ നിയമജോലി ഉപേക്ഷിക്കുകയും ദ ഫിലാഡൽഫിയ ഇൻക്വയറർ എന്ന പത്രത്തിന്റെ പത്രാധിപരായിത്തീരുകയും ചെയ്തു. 1892-ൽ ഡേവിസിന് ‘സിൽ‌ഹൗട്ട്‌സ് ഓഫ് അമേരിക്കൻ ലൈഫ് ‘ എന്ന കൃതിയിലൂടെ വിമർശനാത്മകവും ജനപ്രിയവുമായ ഒരു ചെറു വിജയം നേടാനായെങ്കിലും അത് അവളുടെ അവസാനത്തേതായിരുന്നു. 1910 സെപ്റ്റംബർ 29 ന് 79 ആമത്തെ വയസ്സിൽ അവൾ ഇഹലോകവാഹം വെടിഞ്ഞു.
അവലംബം
വർഗ്ഗം:1831-ൽ ജനിച്ചവർ വർഗ്ഗം:1910-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:അമേരിക്കൻ വനിതാ പത്രപ്രവർത്തകർ
സ്ട്രൊബൈലാന്തസ് വൈറ്റിയാനസ്
കുറിഞ്ഞിച്ചെടികളിലെ ഒരിനമാണ് സ്ട്രൊബൈലാന്തസ് വൈറ്റിയാനസ് -. പശ്ചിമഘട്ടത്തിന്റെ തെക്കൻ പ്രദേശങ്ങളിൽ സാധാരണയായി കാണപ്പെടുന്നു. തിങ്ങിക്കൂടിയ ഇലകളോടു കൂടിയ ചെടികളിൽ ഇളം വയലറ്റ്, നീല പൂക്കൾ ഉണ്ടാകുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:അലങ്കാരസസ്യങ്ങൾ
മമ്മൂട്ടി
ഒരു ഇന്ത്യൻ അഭിനേതാവും ചലച്ചിത്ര നിർമ്മാതാവുമാണ് പി.ഐ. മുഹമ്മദ് കുട്ടി എന്ന മമ്മൂട്ടി (ജനനം - സെപ്റ്റംബർ 7, 1951). അഭിഭാഷകനായി യോഗ്യത നേടിയെങ്കിലും രണ്ടു വർഷം മഞ്ചേരിയിൽ അഭിഭാഷക ജോലിയിൽ ഏർപ്പെട്ട ശേഷം അഭിനയരംഗത്ത് വേരുറപ്പിച്ചു. എൺപതുകളുടെ തുടക്കത്തിലാണ് മലയാളചലച്ചിത്രരംഗത്ത് ശ്രദ്ധേയനായത്.
മൂന്നു പതിറ്റാണ്ടുകളിലേറെയായി സജീവ അഭിനയ രംഗത്തുള്ള ഇദ്ദേഹം മികച്ച നടനുള്ള ദേശീയപുരസ്കാരം മൂന്ന് തവണ നേടിയിട്ടുണ്ട്. ഇതിനു പുറമേ അഞ്ചു തവണ മികച്ച നടനുള്ള കേരളസംസ്ഥാന ചലച്ചിത്രപുരസ്കാരവും, 12 തവണ ഫിലിംഫെയർ (ദക്ഷിണേന്ത്യൻ) പുരസ്കാരവും ഇദ്ദേഹത്തിന് ലഭിച്ചിട്ടുണ്ട്. 1998-ൽ ഭാരതസർക്കാർ പത്മശ്രീ നൽകി ആദരിച്ചു.2O10 ജനുവരിയിൽ കേരള സർവകലാശാലയിൽ നിന്ന് ഹോണററി ഡോക്ടറേറ്റ് ലഭിച്ച ഇദ്ദേഹത്തെ ആ വർഷം ഡിസംബറിൽ തന്നെ ഡോകടറേറ്റ് നൽകി കാലിക്കറ്റ് സർവകലാ കലാശാലയും ആദരിച്ചു.
മലയാളത്തിലെ പ്രമുഖ ചാനൽ ശൃംഖലയായ മലയാളം കമ്മ്യൂണിക്കേഷന്റെ രൂപീകരണം മുതൽ മമ്മൂട്ടി ചെയർമാനാണ്. കൈരളി, പീപ്പിൾ, വി എന്നീ ചാനലുകൾ മലയാളം കമ്മ്യൂണിക്കേഷന്റെ കീഴിലുള്ളതാണ്. കേരള സർക്കാരിന്റെ ഐ.ടി പ്രൊജക്ടുകളിലൊന്നായ അക്ഷയയുടെ ഗുഡ് വിൽ അംബാസഡറാണു മമ്മൂട്ടി. അർബുദ രോഗികളെ സഹായിക്കുന്ന പെയിൻ & പാലിയേറ്റീവ് കെയർ  എന്ന ചാരിറ്റി സംഘടനയുടെ പേട്രൺ കൂടിയാണു മമ്മൂട്ടി.
കുടുംബവും, ആദ്യകാല ജീവിതവും
1951 സെപ്റ്റംബർ 7-ന് ആലപ്പുഴ ജില്ലയിലെ ചന്തിരൂർ  എന്ന സ്ഥലത്താണ് മമ്മൂട്ടി ജനിച്ചത്. കോട്ടയം ജില്ലയിലെ വൈക്കത്തിനടുത്തുള്ള ചെമ്പ് എന്ന സ്ഥലത്തായിരുന്നു അദ്ദേഹം വളർന്നത്. മമ്മൂട്ടിയുടെ ബാപ്പ ഇസ്മയിലും, ഉമ്മ ഫാത്തിമയുമാണ്. ഒരു സാധാരണ മുസ്ലീം കുടുംബത്തിലാണ് മമ്മൂട്ടി ജനിച്ചത്. ഇസ്മയിൽ-ഫാത്തിമ ദമ്പതികളുടെ മൂത്ത മകനാണ് മമ്മൂട്ടി. പ്രശസ്ത ചലച്ചിത്ര-സീരിയൽ നടൻ ഇബ്രാഹിംകുട്ടി, സക്കറിയ, ആമിന, സൗദ, ഷഫീന എന്നിവരാണ് സഹോദരങ്ങൾ. ആലപ്പുഴ ജില്ലയിലെ എരമല്ലൂരിനടുത്തുള്ള ചന്തിരൂരിലായിരുന്നു (ഉമ്മയുടെ നാട്) സ്കൂൾ വിദ്യാഭ്യാസം. പഠിക്കുന്ന കാലത്തും കലാകായിക രംഗങ്ങളിൽ സജീവമായിരുന്നു മമ്മൂട്ടി. കൊച്ചിയിലെ മഹാരാജാസ് കോളേജിൽ നിന്നാണ് മമ്മൂട്ടി ബിരുദം നേടിയത്. തുടർന്ന് എറണാകുളത്തുള്ള ഗവൺമെന്റ് ലോകോളേജിൽ നിന്ന് അഭിഭാഷകനായി പുറത്തിറങ്ങിയ മമ്മൂട്ടി, മഞ്ചേരിയിൽ അഡ്വക്കേറ്റ് ശ്രീധരൻ നായരുടെ ജൂനിയർ അഭിഭാഷകനായി രണ്ടു വർഷം സേവനമനുഷ്ഠിച്ചിട്ടുണ്ട്. 1971ൽ പ്രദർശനത്തിനെത്തിയ അനുഭവങ്ങൾ പാളിച്ചകൾ ആണ് മമ്മൂട്ടി അഭിനയിച്ച ആദ്യചിത്രം. കഠിനാദ്ധ്വാനം കൊണ്ട് അഭിനയലോകത്തു സ്ഥാനം നേടിയെടുക്കാൻ മമ്മൂട്ടിക്കു സാധിച്ചു. തുടക്കത്തിൽ അപ്രധാനമായ വേഷങ്ങളിലൂടെ സാന്നിദ്ധ്യമറിയിച്ചു. എം.ടി. വാസുദേവൻ നായർ കഥയും തിരക്കഥയും സംഭാഷണവുമെഴുതി സംവിധാനം ചെയ്ത ദേവലോകം എന്ന മലയാളചലച്ചിത്രമാണ് മമ്മൂട്ടി പ്രധാന വേഷത്തിൽ അഭിനയിച്ച ആദ്യത്തെ ചലച്ചിത്രം എന്നാൽ ഈ ചിത്രത്തിന്റെ ചിത്രീകരണം പൂർത്തിയായില്ല. കെ. ജി. ജോർജ് സംവിധാനം ചെയ്ത മേള എന്ന ചിത്രമാണ് മമ്മൂട്ടിയിലെ അഭിനേതാവിനെ ശ്രദ്ധേയനാക്കിയത്. അദ്ദേഹത്തിന്റെ യവനിക, 1987ൽ ജോഷി സംവിധാനം ചെയ്ത ന്യൂ ഡൽഹി എന്നീ ചിത്രങ്ങളാണ് മമ്മൂട്ടിയുടെ താരമൂല്യം ഉയർത്തിയത്. . 1980ൽ മമ്മൂട്ടി വിവാഹിതനായി; സുൽഫത്ത് ആണ് മമ്മൂട്ടിയുടെ ഭാര്യ. ഈ ദമ്പതികൾക്ക് സുറുമി എന്ന് പേരുള്ള ഒരു മകളും, ദുൽഖർ സൽമാൻ എന്നു പേരുള്ള ഒരു മകനും ഉണ്ട്. അദ്ദേഹത്തിന്റെ മകൻ ദുൽഖർ സൽമാൻ ഇന്ന് മലയാളത്തിലെ തിരക്കുള്ള നടന്മാരിലൊരാളാണ്.
പുരസ്കാരങ്ങൾ
മികച്ച നടനുള്ള ദേശീയപുരസ്കാരം മൂന്നുതവണ നേടി. 'ചലച്ചിത്രമേഖലയിലെ അഭിനയ പ്രതിഭക്കുള്ള കാലിക്കറ്റ് സർവകലാശാലയുടെ പരമോന്നത ബഹുമതിയായ ഡി-ലിറ്റ് ബിരുദം 2010-ൽ ലഭിച്ചു. 2022 -ൽ പ്രഥമ കേരളപ്രഭ പുരസ്‌‍ക്കാരം ലഭിച്ചു.
മികച്ച നടനുള്ള സംസ്ഥാന പുരസ്കാരം 5 തവണ നേടിയിട്ടുണ്ട്. '''
ഫിലിംഫെയർ അവാർഡുകൾ
കടൽ കടന്നൊരു മാത്തുക്കുട്ടി എന്ന ചിത്രത്തിന്റെ ഷൂട്ടിംഗിനായി ജർമ്മനിയിലെ മെറ്റ്മാൻ നഗരത്തിലെത്തിയ മമ്മൂട്ടിയെ മെറ്റ്മാൻ മേയർ (Bernd Günther) നേരിൽ സന്ദർശിച്ച്, ആയുർവേദ ചികിത്സക്കായി കേരളം സന്ദർശിക്കാൻ അവസരം ലഭിച്ചതിനെക്കുറിച്ചുള്ള ഓർമ്മകൾ പങ്കുവെച്ചതോടൊപ്പം ഉപഹാരം നൽകി ആദരിക്കുകയും ചെയ്തു.
എൽഫ്
ജെർമൻ ഐതിഹ്യങ്ങളിലെ ഒരു ജീവിയാണ് എൽഫ്. എല്ഫ് വർഗത്തിലെ പുരുഷന്മാരെ യൗവനം തുളുമ്പുന്നവരായും സ്ത്രീകളെ വളരെ സുന്ദരികളുമായാണ് പൊതുവെ ചിത്രീകരിക്കുന്നത്. കാടുകൾ, ഭൂഗർഭ അറകൾ, ഗുഹകൾ, കിണറുകൾ തുടങ്ങിയവയാണ് ഇവയുടെ വാസസ്ഥലങ്ങൾ. മന്ത്രവിദ്യകൾ വശമുള്ള ഇവർ മരണമില്ലാത്തവരോ അല്ലെങ്കിൽ അതിദീർഘകാലം ജീവിക്കുന്നവരോ ആയി കണക്കാക്കെപ്പെടുന്നു.
ജെ.ആർ.ആർ. ടോക്കിയന്റെ പ്രശസ്തമായ ലോർഡ് ഓഫ് ദ റിങ്സ് പരമ്പരയിൽ വളരെ പ്രാധാന്യമുള്ളവരാണ് വിവേകശാലികളും മരണമില്ലാത്തവരുമായ എല്ഫ് എന്ന ജീവിവർഗ്ഗം. ഇതിന്റെ സ്വാധീനത്താൽ, ആധുനിക അതികാല്പനികതയിലെ സ്ഥിരം കഥാപാത്രങ്ങളായിമാറി എല്ഫുകൾ.
മമ്മൂട്ടി
ചിത്രങ്ങൾ
വർഗ്ഗം:1951-ൽ ജനിച്ചവർ വർഗ്ഗം:സെപ്റ്റംബർ 7-ന് ജനിച്ചവർ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:മികച്ച നടനുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മമ്മൂട്ടി വർഗ്ഗം:സെപ്റ്റംബറിൽ ജനിച്ചവർ വർഗ്ഗം:ആലപ്പുഴ ജില്ലയിൽ ജനിച്ചവർ
എൽഫ്
വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
Figuren in Tolkiens Welt
പുന്തലത്താഴം
കൊല്ലം ജില്ലയിലെ ഒരു ഗ്രാമമാണ് പുന്തലത്താഴം. [Geography: 8°53'43"N  76°38'21"E] കൊല്ലം ജില്ലയിൽ നിന്ന് ആറ് കിലോമീറ്റർ മാറി കൊല്ലം-കണ്ണനല്ലൂർ-ആയൂർ റോഡിലാണ് പുന്തലത്താഴം സ്ഥിതി ചെയ്യുന്നത്. കൊല്ലം കോർപ്പറേഷനു കീഴിലുള്ള 55 വാർഡുകളിൽ 24-ആമത്തെ വാർഡാണു പുന്തലത്താഴം. . കൊല്ലം കോർപ്പറേഷൻറെ 6 മേഖലകളിലൊന്നായ വടക്കേവിള വില്ലേജിനു കീഴീലുള്ള വാർഡാണിത്.
ഭരണസംവിധാനം
കൊല്ലം കോർപ്പറേഷൻറെ അധികാര പരിധിയിലുള്ള പ്രദേശമാണിത്.ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.അവയാണ് ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് പുന്തലത്താഴം (വാർഡ് നമ്പർ-24).മറ്റു വാർഡുകൾ താഴെ, പുന്തലത്താഴം വാർഡിൻറെ ഇപ്പോഴത്തെ കൗൺസിലർ എസ്.സതീഷ്‌ ( സി.പി.ഐ ) ആണ്. .
ജനജീവിതം
2011ലെ സെൻസസ് അനുസരിച്ച് ഇവിടുത്തെ ജനസംഖ്യ 6521 ആണ്. ആകെ വീടുകളുടെ എണ്ണം 1481 ആണ്.ഉയർന്ന സാക്ഷരത (95.7%)യുള്ള പ്രദേശമാണ്.സ്ത്രീ-പുരുഷ അനുപാതം 1098 അണ്. .
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ വർഗ്ഗം:കൊല്ലം ജില്ല
മായാവതി
ഉത്തർപ്രദേശ് മുൻ മുഖ്യമന്ത്രി, ലോക്സഭാംഗം, രാജ്യസഭാംഗം എന്നീ നിലകളിൽ പ്രവർത്തിച്ച മുതിർന്ന ബി.എസ്.പി നേതാവാണ് ബഹൻജി എന്നറിയപ്പെടുന്ന ''' മായാവതി. (ജനനം: 15 ജനുവരി 1956)'''
ജീവിതരേഖ
പ്രഭുദാസിൻ്റെയും രാം രതിയുടേയും മകളായി 1956 ജനുവരി 15ന് ഡൽഹിയിൽ ജനിച്ചു. മായാവതി പ്രഭുദാസ് എന്നതാണ് ശരിയായ പേര്. അവിവാഹിതയായി തുടരുന്ന മായാവതിയുടെ വിദ്യാഭ്യാസ യോഗ്യത ബി.എ, ബി.എഡ് ആണ്. ഒരു അഭിഭാഷക കൂടിയായ മായാവതി ഡൽഹി യൂണിവേഴ്സിറ്റിയുടെ കീഴിലുള്ള കലിന്ദി കോളേജ്, ഘാസിയാബാദിലുള്ള മീററ്റ് യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടി.
രാഷ്ട്രീയ ജീവിതം
1984-ൽ ബഹുജൻ സമാജ്വാദി പാർട്ടി രൂപീകരിച്ച ലീഡർ കാൻഷിറാമിൻ്റെ അനുയായിട്ടാണ് രാഷ്ട്രീയ പ്രവേശനം. മായാവതിയുടെ ഉദയം ഇന്ത്യൻ ജനാധിപത്യത്തിലെ അത്ഭുതമെന്നാണ് മുൻ പ്രധാനമന്ത്രി പി.വി.നരസിംഹ റാവു പറഞ്ഞത്.
മായാവതിയുടെ അധികാര വാഴ്ചക്കാലം ഇന്ത്യയിലെമ്പാടുമുള്ള ദളിത്-പിന്നോക്ക വിഭാഗങ്ങൾക്കിടയിൽ വലിയ ചലനങ്ങൾ ഉണ്ടാക്കി. ബഹൻ-ജി എന്ന പേരിൽ മായാവതിയെ അവർ തങ്ങളുടെ നേതാവായി അംഗീകരിച്ചു.
1984-ലെ ലോക്സഭ തിരഞ്ഞെടുപ്പിൽ കൈരാനയിൽ നിന്നും 1985-ലെ ലോക്സഭ ഉപതിരഞ്ഞെടുപ്പിൽ ബിജ്നോറിൽ നിന്നും 1987-ൽ ലോക്സഭ ഉപതിരഞ്ഞെടുപ്പിൽ ഹരിദ്വാറിൽ നിന്നും പാർലമെൻ്റിലേയ്ക്ക് മത്സരിച്ചെങ്കിലും പരാജയപ്പെട്ടു.
പിന്നീട് 1989-ൽ നടന്ന ലോക്സഭ തിരഞ്ഞെടുപ്പിൽ ബിജ്നോറിൽ നിന്ന് ആദ്യമായി പാർലമെൻ്റ് അംഗമായി. 1994 മുതൽ 1996 വരെ രാജ്യസഭാംഗമായിരുന്ന മായാവതി 1995-ൽ ആദ്യമായി ഉത്തർപ്രദേശ് മുഖ്യമന്ത്രിയായി തിരഞ്ഞെടുക്കപ്പെട്ടു.
1997-ൽ മുഖ്യമന്ത്രി സ്ഥാനം രാജിവച്ച മായാവതി 1998, 1999 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ അക്ബർപൂരിൽ നിന്ന് പാർലമെൻ്റ് അംഗമായി.
2002 മുതൽ 2003 വരെ ചെറിയൊരു കാലയളവിലും ഉത്തർപ്രദേശ് മുഖ്യമന്ത്രിയായി. 2004-ലെ പൊതു തിരഞ്ഞെടുപ്പിൽ അക്ബർപൂരിൽ നിന്ന് വീണ്ടും ലോക്സഭാംഗമായി തിരഞ്ഞെടുക്കപ്പെട്ടു.
2007-ലെ ഉത്തർപ്രദേശ് നിയമസഭ തിരഞ്ഞെടുപ്പിൽ ബി.എസ്.പി വിജയിച്ചതിനെ തുടർന്ന് മായാവതി മുഖ്യമന്ത്രിയായി. 2012-ലെ നിയമസഭ തിരഞ്ഞെടുപ്പിൽ ബി.എസ്.പി പരാജയപ്പെട്ടതോടെ പാർട്ടി ലീഡർ സ്ഥാനം രാജിവച്ചു.
ഹിന്ദുത്വ - തരംഗം വീശിയടിച്ച 2017-ലെ നിയമസഭ തിരഞ്ഞെടുപ്പിൽ ബി.ജെ.പി വൻ ഭൂരിപക്ഷത്തിൽ വിജയിച്ചതിനെ തുടർന്ന് തുടർച്ചയായി രണ്ടാം തവണയും നിയമസഭ തിരഞ്ഞെടുപ്പിൽ തോറ്റതോടെ ബി.എസ്.പി ഉത്തർപ്രദേശിൽ അപ്രസക്തമായി.
2012-ൽ രാജ്യസഭയിലേക്ക് തിരഞ്ഞെടുക്കപ്പെട്ടെങ്കിലും 2017-ൽ രാജ്യസഭാംഗത്വം രാജിവച്ചു.
2019-ലെ ലോക്സഭ തിരഞ്ഞെടുപ്പിലും 2022-ൽ നടന്ന നിയമസഭ തിരഞ്ഞെടുപ്പിലും മത്സരിക്കുന്നില്ല എന്ന് പ്രഖ്യാപിച്ചു. 2022-ൽ നടന്ന നിയമസഭ തിരഞ്ഞെടുപ്പോടു കൂടി ഉത്തർപ്രദേശിൽ മായാവതിയുടെ പാർട്ടിയായ ബി.എസ്.പി രാഷ്ട്രീയമായി അസ്തമിച്ചു. 2022-ലെ പതിനെട്ടാം നിയമസഭയിൽ ആകെ ഒരേയൊരു സീറ്റാണ് ബി.എസ്.പിക്ക് കിട്ടിയത്.
പ്രധാന പദവികളിൽ
അവലംബം
വർഗ്ഗം:1956-ൽ ജനിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഉത്തർ‌പ്രദേശിലെ മുഖ്യമന്ത്രിമാർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:ദലിത് സ്ത്രീകൾ വർഗ്ഗം:ദലിത് രാഷ്ട്രീയനേതാക്കൾ
വൈപ്പിൻ വിളക്കുമാടം
വൈപ്പിൻ ജെട്ടിയിൽ നിന്ന് 5 കിലോമീറ്റർ ദൂരെ പുതുവൈപ്പ് എന്ന സ്ഥലത്താണ് വൈപ്പിൻ വിളക്കുമാടം സ്ഥിതിചെയ്യുന്നത്. 1979 നവംബർ 15നാണ് വൈപ്പിനിലുള്ള വിളക്കുമാടം പ്രവർത്തനസജ്ജമായതെങ്കിലും കൊച്ചിൻ വിളക്കുമാടത്തിന് വളരെ നീണ്ട ചരിത്രമുണ്ട്. 1839 മുതൽ ഫോർട്ട് കൊച്ചിയിൽ നിലവിലുണ്ടായിരുന്ന വിളക്കുമാടമാണ് പിന്നീട് വൈപ്പിനിലേയ്ക്ക് മാറ്റി സ്ഥാപിച്ചത്.
ഫോർട്ട് കൊച്ചിയിലെ പഴയ വിളക്കുമാടം
1839 മുതൽ തന്നെ ഫോർട്ട് കൊച്ചിയിൽ ഒരു വിളക്കുമാടം പ്രവർത്തനത്തിലുണ്ടായിരുന്നു. എണ്ണകൊണ്ടു കത്തുന്ന ദീപമായിരുന്നു പ്രകാശസ്രോതസ്സ്. 1902-ൽ പുതിയ വിളക്കും പ്രകാശപ്രതിഭലന സംവിധാനവും നിലവിൽ വന്നു. 1914-ൽ വീണ്ടും പരിഷ്കരണങ്ങൾ നടത്തപ്പെട്ടു. 1920-ൽ 10 മീറ്റർ ഉയരമുള്ള പുതിയ സ്തംഭം നിലവിൽ വന്നു. രണ്ട് കറുപ്പ് വലയങ്ങളും ഒരു വെളുപ്പു നിറത്തിലുള്ള വലയവുമായിരുന്നു ഇതിൽ പൂശിയിരുന്ന നിറങ്ങൾ. പഴയ സ്തംഭത്തിലെ പ്രകാശവിസരണ സംവിധാനം പുതിയ സ്തംഭത്തിലേയ്ക്ക് മാറ്റപ്പെട്ടു.
ആർ. സി. ബ്രിസ്റ്റോ എന്ന ഹാർബർ ചീഫ് എഞ്ചിനിയർ 1935-ൽ കൊച്ചി തുറമുഖത്തിന്റെ വികസനത്തിനും നവീകരണത്തിനുമായി ഒരു നാലു ഘട്ട പദ്ധതി ആവിഷ്കരിച്ചു. വെണ്ടുരുത്തി ദ്വീപും ചില തുരുത്തുകളും ചേർത്ത് വെല്ലിംഗ്ടൺ ഐലന്റ് എന്ന പുതിയ ദ്വീപ് നിർമ്മിക്കപ്പെട്ടു. വടക്കു കിഴക്കുഭാഗത്ത് കപ്പലുകളടുക്കുന്ന സ്ഥലം എറണാകുളം വാർഫെന്നും വടക്കുപടിഞ്ഞാറു ഭാഗത്ത് മട്ടാഞ്ചേരി വാർഫ് എന്നുമാണ് അറിയപ്പെട്ടിരുന്നത്.
സ്ഥാനം
കൊച്ചിയിലെ വൈപ്പിൻ ദ്വീപിലാണ് ഈ വിളക്കുമാടം സ്ഥാപിക്കപ്പെട്ടിരിക്കുന്നത്. എറണാകുളം ബോട്ട് ജെട്ടിയിൽ നിന്ന് വൈപ്പിനിലേയ്ക്ക് സ്ഥിരം ബോട്ട് സർവീസുണ്ട്. ഫോർട്ട് കൊച്ചിയിൽ നിന്ന് വൈപ്പിനിലേയ്ക്ക് ജങ്കാർ വഴി വാഹനത്തിലെത്താൻ 	സാധിക്കും. ഹൈക്കോർട്ടിനടുത്തുനിന്ന് ഗോശ്രീ പാലം വഴിയും വടക്കൻ പറവൂരിൽ നിന്നും ഇങ്ങോട്ട് റോഡ് മാർഗ്ഗം എത്തുകയും ചെയ്യാം. വൈപ്പിൻ ജട്ടിയിൽ നിന്ന് ഏകദേശം 8 കിലോമീറ്റർ ദൂരെ പുതുവൈപ്പ് എന്ന സ്ഥലത്താണ് ഈ വിളക്കുമാടം സ്ഥിതിചെയ്യുന്നത്.
അവലംബം
വർഗ്ഗം:കേരളത്തിലെ വിളക്കുമാടങ്ങൾ
നാഴിക
കേരളത്തിൽ സമയത്തിന്റേയും ദൂരത്തിന്റേയും മാത്രയായി ഉപയോഗിച്ചിരുന്ന ഏകകമാണ്‌ നാഴിക. ഒരു ദിവസത്തെ 60 നാഴികകളായി തിരിച്ചിരിക്കുന്നു. (ഭൂമി 360 ഡിഗ്രി തിരിയുന്ന സമയം). അതായത് ഒരു നാഴിക സമയം കൊണ്ട് ഭൂമി ആറു ഡിഗ്രി തിരിയുന്നു. ഇതിൽ നിന്നും രണ്ടര നാഴികയാണ്‌ ഒരു മണിക്കൂർ എന്നു മനസ്സിലാക്കാം. നാഴികയെ വീണ്ടും 60 വിനാഴികകളായി തിരിച്ചിരിക്കുന്നു. . ഇതനുസരിച്ച് 1 മണിക്കൂർ = 2 1/2 നാഴികയും, 1 മിനിട്ട് = 2 1/2 വിനാഴികയും, 1 സെക്കണ്ട് = 2 1/2 ഗുർവക്ഷരവും ആണ്.
ചരിത്രം
കോണുകളും സമയവും അളക്കാൻ പ്രാചീനകാലം മുതൽ വിവിധ സംസ്കാരങ്ങൾ 6, 60 എന്നീ സംഖ്യകളുടെ ഗുണിതങ്ങളാണ് ഉപയോഗിച്ചിരുന്നത്. ക്രാന്തിപഥത്തിലൂടെ 'സൂര്യൻ ഭൂമിയെ ഒരു വട്ടം ചുറ്റാൻ' 360 ദിവസമെടുക്കുന്നു എന്ന ആദ്യകാല ധാരണയിൽനിന്നാവാം ഈ രീതിയുടെ തുടക്കം. സൂര്യൻ ഒരു ദിവസംകൊണ്ട് ഭൂമിയെ ചുറ്റി 1 ഡിഗ്രി സഞ്ചരിക്കുന്നു എന്ന് പുരാതന കാൽദിയർ (മെസപ്പൊട്ടേമിയയിലെ ഒരു പ്രദേശമാണ് കാൽദിയ) കണക്കാക്കി. അപ്പോൾ ക്രാന്തിപഥത്തിന്റെ ആകെ (കോണീയ) ദൈർഘ്യം 3607deg;. അതിനെ 30° വീതമുള്ള 12 രാശികളും സൂര്യൻ രാശിചക്രപഥം പൂർത്തിയാക്കാൻ എടുക്കുന്ന കാലം 12 മാസവുമായി പരിഗണിച്ചു. സൂര്യന്റെ വാർഷിക ഗതിപോലെ ദിനഗതിയെയും സൂക്ഷ്മകാലഗണനയ്ക്കായി പ്രാചീനർ പ്രയോജനപ്പെടുത്തി. ഭൂമിക്കു ചുറ്റുമുള്ള ഒരു ദിനചലനത്തിന് സൂര്യൻ എടുക്കുന്ന സമയം 24 മണിക്കൂർ എന്ന് കാൽദിയരും (അതാണ് പിന്നീട് ഗ്രീക്കുകാർ സ്വീകരിച്ചത് - ഗ്രീക്കു ഭാഷയിൽ ഹോര -Hour) 60 നാഴിക എന്ന് ഭാരതീയരും കണക്കാക്കി. പിന്നീട് ഗ്രീക്ക് ജ്യോതിഷം ഇന്ത്യയിൽ പ്രചാരത്തിലായപ്പോൾ ഇന്ത്യയിലും 'ഹോര' പ്രാബല്യത്തിലായി. എന്നാൽ കേരള ജ്യോതിഷികൾ തുടർന്നും നാഴിക-വിനാഴിക ക്രമംതന്നെ നിലനിർത്തി. ദിവസത്തെ 24 മണിക്കൂർ എന്നും 60 നാഴിക എന്നും വിഭജിച്ചതൊഴിച്ചാൽ, പിന്നീടുള്ള വിഭജനം 60 കൊണ്ടുതന്നെയാണ് ഇരുകൂട്ടരും നടത്തിയത്. അതായത്, കാൽദിയർ-ഗ്രീക്ക് ക്രമമനുസരിച്ച് 1 ദിവസം = 24 മണിക്കൂർ, 1 മണിക്കൂർ = 60 മിനിട്ട്, 1 മിനിട്ട് = 60 സെക്കണ്ട്. കേരളീയ ക്രമമനുസരിച്ച്, 1 ദിവസം = 60 നാഴിക, 1 നാഴിക = 60 വിനാഴിക, 1 വിനാഴിക = 60 ഗുർവക്ഷരം.
വിപാകം (ആയുർവേദം)
ആഹാര ഔഷധങ്ങളുടെ രസങ്ങൾ ആമാശയരസങ്ങളുമായി കൂടിച്ചേർന്നു കഴിയുമ്പോൾ ഉണ്ടാകുന്ന മാറ്റങ്ങളെ ആയുർ‌വേദത്തിൽ വിപാകം എന്ന് പറയുന്നു. മാറ്റങ്ങൾ താഴെപ്പറയുന്നു.
അവലംബം
ഔഷധസസ്യങ്ങൾ - ഡോ. എസ്. നേശമണി
ഇവയും കാണുക
വർഗ്ഗം:ആയുർവേദം
അത്താഴം
രാത്രിയിലെ ഭക്ഷണമാണ് അത്താഴം. അല്ലിലെ തായം, (അതായത് രാത്രിയിലെ പങ്ക്) എന്നതാണ് അത്താഴം എന്ന പദത്തിന്റെ മൂലരൂപം. സംസ്കൃതത്തിൽ സായമാശം എന്നും തമിഴിൽ അത്താളം എന്നും പറയുന്നു.
അത്താഴം ലഘുവായിരിക്കണമെന്ന അർഥത്തിൽ അത്താഴം അത്തിപ്പഴത്തോളം എന്നും അത്താഴമുണ്ടാൽ അര വയറേ നിറയാവൂ എന്നും മറ്റും പഴഞ്ചൊല്ലുകളുണ്ട്. എന്നാൽ സാധാരണക്കാരുടെ ഒരു ദിവസത്തെ ഏറ്റവും പ്രധാനമായ ആഹാരം അത്താഴമാണ്. താഴ്ന്ന വരുമാനക്കാരിൽ ഭൂരിഭാഗവും പ്രാതലിനും കൂടി ഉദ്ദേശിച്ചുകൊണ്ടാണ് അത്താഴം തയ്യാറാക്കുന്നത്.
ആയുർവേദ വിധിയനുസരിച്ച് സന്ധ്യയ്ക്ക് അല്പം മുമ്പായിട്ടാണ് അത്താഴം കഴിക്കേണ്ടത്. ഉച്ചയ്ക്കുള്ള ആഹാരമാണ് 'മുത്താഴം. മുത്താഴം കഴിച്ചാൽ മുള്ളിലും കിടക്കണം എന്നും അത്താഴം ഉണ്ടാൽ അരക്കാതം നടക്കണം എന്നും പഴമൊഴികൾ ഉണ്ട്.
അത്താഴത്തെപ്പറ്റി പല നാടൻപാട്ടുകളിലും, ആട്ടപ്രകാരത്തിലും ധാരാളം പരാമർശങ്ങളുണ്ട്. അത്താഴത്തിനു കണ്ണിമാങ്ങ പുളിയൻ മോരും കരിങ്കാളനും എന്നാണ് ആട്ടപ്രകാരത്തിലുള്ള വർണന. സ്ത്രീകളുടെ സദസ്സിനെ അത്താഴക്കോടതി എന്നും ദാരിദ്യത്തെ സൂചിപ്പിക്കുന്നതിന് അത്താഴപ്പട്ടിണി എന്നും പറയാറുണ്ട്. അത്താഴം മുട്ടിക്കുക എന്നാൽ ചെറിയ ഉപദ്രവങ്ങൾ വരുത്തിവയ്ക്കുക എന്നാണ് അർഥം. പുളവൻ, നീർക്കോലി മുതലായവ കടിച്ചാൽ അത്താഴം കഴിക്കാൻ പാടില്ലാത്തതുകൊണ്ട് ഇവയെ അത്താഴം മുടക്കികൾ എന്നു പറയാറുണ്ട്. അത്താഴത്തിന് ഇംഗ്ലീഷിൽ സപ്പർ (Supper) എന്നു പറയുമെങ്കിലും രാത്രിയിൽ നടത്തുന്ന വിരുന്നുകൾ ഡിന്നർ (Dinner) എന്ന പേരിലാണ് സാധാരണ അറിയപ്പെടുന്നത്. യേശുവിന്റെ അന്ത്യവിരുന്നാണ് തിരുവത്താഴം. ക്ഷേത്രങ്ങളിൽ രാത്രിയിൽ നടത്തുന്ന ദേവപൂജയ്ക്ക് അത്താഴശീവേലി എന്നാണ് പറയുന്നത്. റംസാൻ നോമ്പുകാലങ്ങളിൽ അർധരാത്രിക്കുശേഷം അത്താഴം കഴിക്കാനായി ഓരോ ഗൃഹത്തിലും ചെന്ന് വ്രതക്കാരെ വിളിച്ചുണർത്തുന്ന ആളാണ് അത്താഴപക്കീർ. വിവാഹം മുതലായ അടിയന്തരങ്ങളുടെ തലേദിവസം നടത്തുന്ന സദ്യയ്ക്ക് അത്താഴമൂട്ട്, അത്താഴസദ്യ എന്നെല്ലാം പറയാറുണ്ട്. ക്ഷണിക്കാതെ അത്താഴമുണ്ണാൻ ചെല്ലുന്നതിനെ ഉദ്ദേശിച്ച് അത്താഴം കേറുക എന്നൊരു ശൈലിയും പ്രചാരത്തിലുണ്ട്.
പുറംകണ്ണികൾ
വർഗ്ഗം:ഭക്ഷണശൈലികൾ
ബാലഭൂമി
മാതൃഭൂമി ദിനപത്രത്തിന്റെ സഹോദരസ്ഥാപനമായ മാതൃഭൂമി പബ്ലിക്കേഷൻസ് പുറത്തിറക്കിയ മലയാളത്തിലുള്ള ഒരു ബാലപ്രസിദ്ധീകരണമാണ് ബാലഭൂമി. 1996-ലാണ് ഇതിന്റെ ആദ്യ പതിപ്പ് പുറത്തിറങ്ങിയത്. കുട്ടികളെ രസിപ്പിക്കുന്ന തരത്തിലുള്ള ചിത്രകഥകൾ, ചെറുകഥകൾ, കുട്ടിക്കവിതകൾ, തുടങ്ങിയവ അടങ്ങിയിട്ടുള്ള ഒരു ലഘുപുസ്തകമാണ് ഇത്. .
അവലംബം
വർഗ്ഗം:മലയാള ബാലദ്വൈവാരികകൾ
ടിറാന
അൽബേനിയയുടെ തലസ്ഥാനനഗരവും, നഗരമുൾക്കൊള്ളുന്ന ജില്ലയും. അൽബേനിയയിലെ ഏറ്റവും വലിയ നഗരവും ഇതുതന്നെ. അഡ്രിയാറ്റിക് കടലിൽനിന്ന് 32 കി.മീ. മാറി ഫലഭൂയിഷ്ഠമായ ഇസം (Ishm) നദീസമതലത്തിൽ സ്ഥിതിചെയ്യുന്നു. അൽബേനിയയുടെ ഏതാണ്ട് മധ്യഭാഗത്തായി വ്യാപിച്ചിരിക്കുന്ന ഈ നഗരം രാജ്യത്തെ പ്രധാന രാഷ്ട്രീയ - സാമ്പത്തിക - സാംസ്കാരിക കേന്ദ്രം കൂടിയാണ്. ജില്ലയുടെ വിസ്തീർണ്ണം: 1,238 ച.കി.മീ.; ജനസംഖ്യ: 374,483 ('90); നഗരജനസംഖ്യ: 251,000 ('91).
അൽബേനിയയിലെ ഒരു പ്രധാന ഉത്പാദക കേന്ദ്രമാണ് ടിറാന. സംസ്കരിച്ച ഭക്ഷണസാധനങ്ങൾ, തുണിത്തരങ്ങൾ, സിഗരറ്റ്, കാർഷികോപകരണങ്ങൾ തുടങ്ങിയവയാണ് പ്രധാന ഉത്പന്നങ്ങൾ. രാജ്യത്തെ ഒരു പ്രധാന ഗതാഗതകേന്ദ്രം കൂടിയായ ടിറാനയിൽ ഒരു വിമാനത്താവളവും (റിനാസ്) പ്രവർത്തിക്കുന്നുണ്ട്. ടിറാന നഗരത്തെ അൽബേനിയൻ തീരപ്രദേശവും മറ്റു പ്രധാന പട്ടണങ്ങളുമായി റെയിൽപ്പാതകൾ മുഖേന ബന്ധിപ്പിച്ചിരിക്കുന്നു. ഒരു സർവകലാശാല, ശാസ്ത്ര ഇൻസ്റ്റിറ്റ്യൂട്ട്, ദേശീയ തിയേറ്റർ എന്നിവയ്ക്ക് പുറമേ നിരവധി മ്യൂസിയങ്ങളും ഇവിടെ പ്രവർത്തിക്കുന്നുണ്ട്. ജനസംഖ്യയുടെ 75 ശ.മാ.-ത്തോളം മുസ്ലീങ്ങളാണ്.
രണ്ടാം ലോകയുദ്ധാനന്തരം ദ്രുതഗതിയിൽ ഉണ്ടായ വ്യാവസായികവത്ക്കരണം ടിറാനയെ ഒരു ആധുനിക വ്യാവസായിക ഭരണസിരാകേന്ദ്രമായി വികസിപ്പിച്ചു. ഓട്ടോമൻ കാലഘട്ടം മുതൽക്കുള്ള ചില കെട്ടിടങ്ങൾ ഇവിടെ ഇപ്പോഴുമുണ്ട്. അൽബേനിയൻ ഭരണതലസ്ഥാനമെന്നുള്ള പദവിയും യുദ്ധാനന്തരമുള്ള ടിറാനയുടെ അതിദ്രുതവികാസത്തിന് കാരണമായിട്ടുണ്ട്.
ചരിത്രം
15 ആം ശതകത്തിലെ ചില രേഖകളിലാണ് ഈ പ്രദേശത്തെക്കുറിച്ചുള്ള ആദ്യപരാമർശങ്ങൾ കാണുന്നത്. ഈ കാലഘട്ടം മുതൽ 1912 വരെ ടിറാന പ്രദേശം ഓട്ടോമൻ സാമ്രാജ്യത്തിന്റെ ഭാഗമായിരുന്നു. 1920-ൽ ടിറാന സ്വതന്ത്ര അൽബേനിയയുടെ തലസ്ഥാനമായി. ആയിരത്തിതൊള്ളായിരത്തി മുപ്പതുകളിൽ ഇവിടം ഭരിച്ച സോഗ് രാജാവ് നഗരത്തെ പുനർനിർമ്മിക്കുവാൻ തീരുമാനിച്ചു. ഇറ്റാലിയൻ വാസ്തുശില്പികളാണ് നഗരത്തിന്റെ പുനർനിർമ്മാണ ചുമതല ഏറ്റെടുത്തത്. നഗരത്തിന്റെ ചില പുരാതന ഭാഗങ്ങളും പഴയ മുസ്ലീം പള്ളികളും നിലനിർത്തിക്കൊണ്ട് ഇവർ നഗരത്തെ ആധുനികവത്ക്കരിച്ചു.
രണ്ടാം ലോക യുദ്ധകാലത്ത് ആദ്യം ഇറ്റാലിയൻ സേനയും തുടർന്ന് ജർമൻ സേനയും ടിറാന കീഴടക്കി. 1944 നവ.-ൽ അൽബേനിയൻ സൈന്യം ടിറാനയെ സ്വതന്ത്രമാക്കി. 1946 ജനു-ൽ അൽബേനിയൻ സോഷ്യലിസ്റ്റ് ഭരണം പ്രാബല്യത്തിൽവന്നു.
പുറം കണ്ണികൾ
വർഗ്ഗം:യൂറോപ്പിലെ തലസ്ഥാനങ്ങൾ‎
അരോളി
കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിൽപ്പെട്ട ഒരു കൊച്ചു ഗ്രാമമാണ് അരോളി (Aroli). ഈ ഗ്രാമം, കല്ല്യാശ്ശേരിക്ക് വടക്ക് വേളാപുരം - മാങ്കടവ് - ധർമ്മശാല റോഡിൽ സ്ഥിതി ചെയ്യുന്നു. കണ്ണൂർ നഗരത്തിൽ നിന്നു ഏകദേശം 12 കിലോ മീറ്റർ ദൂരത്താണ് ഇത് സ്ഥിതി ചെയ്യുന്നത്. തളിപ്പറമ്പിന്നും പറശ്ശിനിക്കടവിനും അടുത്തായുള്ള ഈ ഗ്രാമം പൂർണ്ണമായും കുന്നിൻ മുകളിലാണ്.
പേരിനു പിന്നിൽ
ഈ പ്രദേശം മുമ്പ് അരളി പൂക്കളാൽ നിബിഡമായിരുന്നു. അരോളി ശ്രീ വടേശ്വരം ശിവ ക്ഷേത്രത്തിലെ  പ്രധാന പൂജാ പുഷ്പ്പവും അരളിയാണ്. ഇതിനാലാകണം അരോളി എന്ന പേർ ഈ പ്രദേശത്തിന് കൈ വന്നത്.
പ്രധാന ആരാധനാലയങ്ങൾ
അരോളി താഴെ കൊടുത്തിരിക്കുന്നവയ്ക്ക് പ്രസിദ്ധമാണ് :
ശ്രീ വടേശ്വരം ശിവ ക്ഷേത്രം
കേരളത്തിലെ അഷ്ട ദള ശ്രീകോവിലോട് കൂടിയ ഒരേയൊരു ശിവ ക്ഷേത്രമാണ് ശ്രീ വടേശ്വരം ശിവ ക്ഷേത്രം. ഈ ക്ഷേത്രം അരോളിയിലെ ഏറ്റവും ഉയർന്ന കുന്നിൻ മുകളിലാണ്, അതിനാൽ ഈ ക്ഷേത്രത്തെ ശ്രീ കൈലാസം എന്നും വിളിച്ചു പോരുന്നു. ഈ ക്ഷേത്രം ചിറക്കൽ ദേവസ്വം ബോർഡിനു   കീഴിലാണ്‌. ഈ ക്ഷേത്രത്തിലെ ശിവരാത്രി മഹോത്സവവും അതിനോടനുബന്ധിച്ചുള്ള കരിമരുന്നു പ്രയോഗവും വളരെ പ്രസിദ്ധമാണ്.
അരോളി ശ്രീ രാമചന്ദ്രൻ നമ്പ്യാർ  വടേശ്വരത്തപ്പനെ കുറിച്ചെഴുതിയ  "ശ്രീ കൈലാസം പോലെ തോന്നും വടേശ്വരത്തിൽ വാണരുളും.." എന്ന ശിവ ഭജന അരോളിയിലും പ്രാന്തപ്രദേശങ്ങളിലും വളരെ പ്രസിദ്ധമാണ്.
തബിതാ രിസൈർ
പാരീസ് കേന്ദ്രീകരിച്ച് പ്രവർത്തിക്കുന്ന ഫ്രഞ്ച് ഗയാന സ്വദേശിയായ കലാകാരിയും ഹെൽത്ത് ടെക് പൊളിറ്റിക്സ് പ്രോക്ടീഷണറും കീമെറ്റിക്/ കുണ്ഡലിനി യോഗ ടീച്ചറുമാണ് തബിതാ രിസൈർ (ജനനം : 1989).
ജീവിതരേഖ
പാരീസിൽ നിന്ന് എക്കണോമിക്സിൽ ബിരുദവും കലാപഠനത്തിൽ ലണ്ടനിൽ നിന്ന് ബിരുദാനന്ദ ബിരുദവും നേടി. നിരവധി പ്രദർശനങ്ങളിൽ പങ്കെടുത്തിട്ടുണ്ട്.
കൊച്ചി മുസിരിസ് ബിനലെ 2018
മാനവരാശിയെ വിഴുങ്ങുവാൻ സാങ്കേതികവിദ്യയെ അനുവദിക്കുന്നതിൽ യൂറോപ്പും അമേരിക്കയും വിലപിക്കാത്തതിലുള്ള ധ്വനിയെ 'സോറോ ഫോർ ദ റിയൽ സോറോ' എന്ന കലാസൃഷ്ടിലൂടെ പ്രതിഫലിപ്പിക്കുകയാണ് കൊച്ചി മുസ്സിരിസ് ബിനാലെയുടെ നാലാം ലക്കത്തിൽ ആഫ്രിക്കയുടേയും തദ്ദേശ സ്ഥാപനങ്ങളുടേയും വസ്തുക്കളും അറിവുകളും ചൂഷണം ചെയ്യുന്നതു മുതൽ  അടിമത്തത്തിൻറേയും കോളനിവൽക്കരണത്തിൻറേയും അക്രമാസക്തമായ ചരിത്രത്തെ കലാസൃഷ്ടിയിലൂടെ അനാവരണം ചെയ്യുകയാണ് 'സോറോ ഫോർ ദ റിയൽ സോറോ'. ബിനാലെയുടെ മുഖ്യ വേദിയായ ആസ്പിൻവാൾ ഹൗസിലാണ് ഇത് പ്രദർശിപ്പിച്ചിരിക്കുന്നത്.
പുറം കണ്ണികൾ
വർഗ്ഗം:കൊച്ചി-മുസിരിസ് ബിനാലെ 2018 വർഗ്ഗം:കലാകാരികൾ
വെച്ചൂർ പശു
കേരളത്തിന്റെ തനതായ ഒരു പശുവർഗ്ഗമാണ് വെച്ചൂർ പശു. പാൽ ഉത്പാദനവർദ്ധനവിനു വേണ്ടി 1960 ൽ മുതൽ കേരള സർക്കാർ‍ നടപ്പിലാക്കിയ ക്രോസ് ബ്രീഡിങ് പദ്ധതി മൂലം വംശനാശത്തിന്റെ വക്കിൽ എത്തിയെങ്കിലും കേരള കാർഷിക സർവ്വകലാശാലയുടെ നേതൃത്വത്തിൽ‍ സംരക്ഷിച്ച് പരിപാലിക്കുവാനുള്ള ശ്രമം നടക്കുന്നു.
പേരിനു പിന്നിൽ
കോട്ടയം ജില്ലയിൽ വൈക്കം താലൂക്കിലെ വെച്ചൂർ ഗ്രാമത്തിലാണ് ഇവ കാണപ്പെട്ടിരുന്നത്. ഇതിൽ നിന്നുമാണ് വെച്ചൂർ പശു എന്ന പേര് ലഭിച്ചത്. വെച്ചൂർ ഗ്രാമത്തിന്റെ ഭൂമിശാസ്ത്രപരമായ സവിശേഷതയാണ് വെച്ചൂർ പശുവെന്ന ജനുസ്സിൻറെ ഉദ്ഭവത്തിനു കാരണം. .
പ്രത്യേകതകൾ
ഉയരക്കുറവ്, കാലാവസ്ഥാ വ്യതിയാനത്തെ ചെറുക്കാനുള്ള കഴിവ് , രോഗപ്രതിരോധശേഷി , പാലിലെ ഔഷധഗുണം തുടങ്ങിയ പ്രത്യേകതകളാൽ പ്രശസ്തമാണ് ഈ ജനുസ്സ്. കേരള കാലാവസ്ഥയ്ക്ക് തികച്ചും അനുയോജ്യമായ ഈ പശുക്കൾ ഇന്ന് കേരളത്തിൽ മുന്നൂറോളം എണ്ണം മാത്രമേയുള്ളു.
പശുക്കളുടെ തൂക്കം പരമാവധി 130kgയും (സാധാരണ പശുക്കൾ 550kgൽ അധികം) മൂരിയുടേത് 170kg ആണു. നീളം124cmഉം ഉയരം 85-87cmഉം (മുഞ്ഞി(hump) ഭാഗത്ത് 105cmഉം)ആണു. കറുപ്പ്, വെളുപ്പ്, തവിട്ട് തുടങ്ങിയ ഒറ്റ നിറങ്ങളിൽ കാണപ്പെടുന്നു. പ്രതിദിന പാൽ ഉത്പാദനം 3 ലിറ്ററിൽത്താഴെമാത്രമാണ്. 6%ത്തിൽ അധികം കൊഴുപ്പ് കാണിക്കുന്ന പാലിലെ ഉയർന്ന ഫോസ്പോലിപിഡ് അനുപാതം കുട്ടികൾക്ക് പോഷകമൂല്യത്തിനും, ബുദ്ധിവികാസത്തിനും അനുയോജ്യമാണ്. വെച്ചൂർ പശുവിൻറെ പാലിൽ ഹൃദ്രോഗത്തെയും പ്രമേഹത്തെയും തടയുന്ന ഘടകങ്ങളടങ്ങിയിട്ടുണ്ടെന്ന് കോഴിക്കോട് ചേളന്നൂർ സ്വദേശിയായ ഡോ.മുഹമ്മദ് കണ്ടത്തിയിട്ടുണ്ട്. ഇവയുടെ പാലിൽ ധാരാളമായി കാണപ്പെടുന്ന ബീറ്റ കസിൻ എ - 2 (β - casein A2) എന്ന പ്രോട്ടീൻ പ്രമേഹം, ഹൃദ്രോഗം എന്നിവയെ കൂടാതെ ഓട്ടിസം, സ്കിസോഫ്രീനിയ, സഡൻ ഇൻഫൻറ് ഡത്ത് സിൻഡ്രോം എന്നീ രോഗങ്ങളെയും പ്രതിരോധിക്കുന്നതായാണ് കണ്ടെത്തൽ. ഇതു സംബന്ധിച്ച് കൂടുതൽ ഗവേഷണങ്ങൾക്ക് കേരള സർക്കാർ അനുമതി നൽകിയിട്ടുണ്ട്.
ലഭ്യത
കേരള കാർഷിക (മണ്ണൂത്തി,തൃശ്ശൂർ) സർവ്വകലാശാലയിൽ ബുക്ക് ചെയ്താൽ ലഭ്യതയ്ക്ക് അനുസരിച്ച് വില്പ്പന നടത്തുന്നു. കൂടാതെ വെച്ചൂർ പശു കൺസർവേഷൻ ട്രസ്റ്റും കേരളത്തിൽ പ്രവർത്തിക്കുന്നുണ്ട്.
പരിപാലനം
ശാന്തസ്വഭാവമുള്ള ഇവയെ പരിപാലിക്കുവാൻ എളുപ്പമാണ്. ഉയർന്ന രോഗ പ്രതിരോധശേഷിയും ഉഷ്ണപ്രതിരോധവും ഇവയെ മികച്ചതാക്കുന്നു. ചെറിയ ഇനം പശു ആയതിനാൽ കുറഞ്ഞ ആഹാരാവശ്യമേ ഇവയ്ക്കുള്ളൂ.
വിവാദം
1997-ൽ വെച്ചൂർ പശുവിന്റെ നിർമ്മാണാവകാശം സ്കോട്ടിഷ് സ്ഥാപനമായ റോസ്‌ലിൻ ഇൻസ്റ്റിറ്റ്യൂട്ട് സ്വന്തമാക്കാൻ ശ്രമിക്കുന്നതായി, പരിസ്ഥിതിപ്രവർത്തകയായ വന്ദന ശിവ ആരോപണം ഉന്നയിച്ചു. എന്നാൽ സ്കോട്ടിഷ് സ്ഥാപനം ഇത് നിഷേധിച്ചു.
ഗിന്നസ് ബുക്കിലേക്ക്
ലോകത്തിലെ ഏറ്റവും ഉയരം കുറഞ്ഞ പശുവെന്ന റെക്കോർഡ് മണ്ണുത്തി വെറ്ററിനറി കോളേജിലെ സെന്റർ ഫോർ അഡ്വാൻസ്ഡ് സ്റ്റഡീസ് ഇൻ ആനിമൽ ജനറ്റിക്‌സ് ആൻഡ് ബ്രീഡിങ് വിഭാഗത്തിന്റെ വെച്ചൂർ പശുഫാമിലുള്ള ഡയാന എന്ന വെച്ചൂർ പശുവിന്റെ പേരിൽ കുറിക്കപ്പെടാൻ പോകന്നു. രണ്ട് തവണ പ്രസവിച്ച ഡയാനയുടെ ഉയരം 77 സെന്റിമീറ്ററാണ്.
ലോകത്തിലെ ഏറ്റവും ഉയരം കുറഞ്ഞ പശുവെന്ന റിക്കോർഡിൻറെ നിലവിലുള്ള ഉടമ കരോളിൻ റൈടെർ, ഇംഗ്ലണ്ട് (പടിഞ്ഞാറൻ യോർക്ക്‌ഷയർ ലെ ലിച്വർത്ത്)   സ്വാളോ എന്ന പശുവാണ്. ഡെക്‌സ്റ്റർ ഇനത്തിൽപ്പെട്ട ഇതിന്റെ ഉയരം 85 സെന്റിമീറ്ററാണ്. മൂന്നു വയസ്സുകാരി ഡയാനയ്‌ക്കൊപ്പം 79 സെന്റിമീറ്റർ ഉയരമുള്ള ലക്ഷ്മിയും മണ്ണുത്തിയിലെ ഫാമിലുണ്ട്. നടപടിക്രമങ്ങൾ പൂർത്തീകരിച്ചാലുടൻ ഡയാന ഗിന്നസ് ബുക്കിൽ സ്ഥാനം നേടും.
കാസർഗോഡ് ഡ്വാർഫ് ഇനത്തിൽ പെട്ട ഒരു പശുവിന്റെ ഉടമ ഈ വിഷയത്തിൽ പുതിയ അവകാശവാദവുമായി രംഗത്ത് എത്തിയിട്ടുണ്ട്.
ബ്രീഡേഴ്സ് അസോസിയേഷൻ
വെചൂർ പശുവിന്റെ സമഗ്ര സംരക്ഷണത്തിന് വെച്ചൂർ ബ്രീഡേഴ്സ് അസോസിയേഷൻ പ്രവർത്തിക്കുന്നു. തൃശൂരാന് ആസ്ഥാനം. വെച്ചൂർ ഇനത്തിനെ വംശനാശത്തിൽ നിന്ന് വീണ്ടെടുക്കുകയും സംരക്ഷണപ്രവർത്തനങ്ങൾക്ക് നേതൃത്വം കൊടുക്കുകയും ചെയ്ത പ്രശസ്ത ജനിതക ശാസ്ത്രജ്ഞ ഡോ. ശോശാമ്മ ഐപ്പ് നേതൃത്വം നൽകുന്നു. അസോസിയേഷന്റെ പ്രവർത്തനലക്ഷ്യങ്ങൾ താഴെപ്പറയുന്നു.
പുറത്തേക്കുള്ള കണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:കേരളത്തിലെ തനതു കന്നുകാലി ജനുസ്സുകൾ വർഗ്ഗം:പശു വർഗ്ഗം:ഇന്ത്യൻ കന്നുകാലിയിനങ്ങൾ
പ്രത്യാവർത്തിധാരാ വൈദ്യുതി
ചരിത്രം
1891 ലാണ് എ.സി. യുടെ ആദ്യത്തെ ദീർഘദൂര പ്രേഷണം അമേരിക്കയിലെ കൊളറാഡോയിലും ഇതേസമയം തന്നെ ജർമനിയിലും തുടങ്ങിയത്. എ.സി. യുടെ നിർമ്മാണവും പ്രസരണവും വോൾട്ടേജ് മാറ്റം വരുത്തലും ഡി.സി.യെ അപേക്ഷിച്ച് എളുപ്പമായതിനാൽ എ.സി.യുടെ ഉപയോഗം പെട്ടെന്ന്‌ പ്രചാരത്തിലായി. നിക്കോള ടെസ്‌ലെയാണ് ACയുടെ ഉപജ്ഞാതാവ്.. "the father of alternative current- Nikola Tesla"
വൈദ്യുതപ്രസരണവും വിതരണവും
ദീർഘദൂരപ്രസരണത്തിലുണ്ടാവുന്ന ഊർജ്ജ നഷ്ടം കുറക്കുന്നതിന് വൈദ്യുതിയുടെ വോൾട്ടത കൂട്ടേണ്ടത് അത്യാവശ്യമാണ്. അതുപോലെ വീടുകളിലേയും മറ്റും ഉപയോഗത്തിന് നൽകുന്നതിന് മുൻപ് വോൾട്ടത കുറക്കുകയും വേണം. ട്രാൻസ്ഫോർമർ ഉപയോഗിച്ച് പ്രത്യാവർത്തിധാരയുടെ വോൾട്ടത കൂട്ടാനും കുറക്കാനും എളുപ്പത്തിൽ സാധിക്കും. ഇതാണ് വിതരണമേഖലയിൽ എ.സി. ഉപയോഗിക്കുന്നതിനുള്ള പ്രധാന കാരണം
തരംഗരൂപം
പ്രത്യാവർത്തി ധാരയുടെ തരംഗരൂപം സാധാരണയായി സൈൻ വേവ് (ആംഗലേയം: sine wave) രൂപം ആണ്. ജനിത്രം ഉപയോഗിച്ചുണ്ടാക്കുന്ന വൈദ്യുതോർജ്ജത്തിന്റെ തനതായ രൂപമാണ് ഇത്. പ്രേഷണത്തിനും വോൾട്ടേജ് മാറ്റം വരുത്തുന്നതിനും ഏറ്റവും അനുയോജ്യമായ തരംഗരൂപമാണ് ഇത്. എന്നാൽ പ്രത്യേക ആവശ്യങ്ങൾക്കായി ത്രികോണതരംഗം (triangular wave), ചതുരതരംഗം (square wave) രൂപത്തിലുള്ള ധാരയും ഉപയോഗിക്കുന്നുണ്ട്. ചില ഇൻ‌വെർട്ടറുകളിൽ നിന്നും ഉണ്ടാകുന്ന പ്രത്യാവർത്തിധാര ചതുരതരംഗരൂപത്തിലുള്ളതാണ്.
ആവൃത്തിയും വോൾട്ടതയും
left|thumb|300px|തെരുവു വിളക്കുകളെ‍ നീങ്ങുന്ന ക്യാമറയിൽ ഏടുത്ത ചിത്രം. പ്രത്യാവർത്തിധാരയായതിനാലാണ് തുടർച്ചയായ രേഖക്കു പകരം കുത്തുകളായി കാണപ്പെടുന്നത്.ഭാരതത്തിൽ ലഭ്യമാകുന്ന പ്രത്യാവർത്തി ധാരയുടെ ആവൃത്തി, 50 ഹെർട്സും വോൾട്ടത 230 വോൾട്ടും ആണ്. അതായത് ഒരു സെക്കന്റിൽ തന്നെ 50 പ്രാവശ്യം ഒരു ദിശയിലേക്കും 50 പ്രാവശ്യം എതിർദിശയിലേക്കും വൈദ്യുതി പ്രവാഹം നടക്കുന്നു.
ഓരോ രാജ്യത്തും വിതരണം ചെയ്യപ്പെടുന്ന പ്രത്യാവർത്തി ധാരയുടെ ആവൃത്തിയും വോൾട്ടതയും വ്യത്യസ്തമായിരിക്കാം. മിക്കവാറും രാജ്യങ്ങളിലും വോൾട്ടത 230 വോൾട്ടും ആവൃത്തി 50 ഹെർട്സും അല്ലെങ്കിൽ 110 വോൾട്ടും 60 ഹെർട്സും ആണ് ഇതിന്റെ അളവ്. ജപ്പാൻ പോലുള്ള രാജ്യങ്ങളിൽ 60, 50 എന്നീ രണ്ടു ആവൃത്തികളിൽ ഉള്ള വൈദ്യുതവിതരണവും നിലവിലുണ്ട്.
കുറഞ്ഞ ആവൃത്തിയിലുള്ള ധാര കുറഞ്ഞ വേഗതയിലുള്ള മോട്ടോറുകൾക്ക് ഗുണകരമാണ്, എന്നാൽ ഇത് ചിലതരം വൈദ്യുതവിളക്കുകൾക്ക് യോജിച്ചതല്ല. ഓസ്ട്രിയ, ജർമനി, നോർവേ, സ്വീഡൻ, സ്വിറ്റ്സർലന്റ് എന്നീ രാജ്യങ്ങളിൽ, 16.7 ഹെർട്സ് ആവൃത്തി ഇപ്പോഴും വൈദ്യുതതീവണ്ടികൾക്ക് വേണ്ടി ഉപയോഗിക്കുന്നുണ്ട്.
കൂടുതൽ വേഗതയിലുള്ള മോട്ടോറുകൾക്ക് വേണ്ടി 400 ഹെർട്സ് ആവൃത്തിയും ചില മേഖലകളിൽ ഉപയോഗിക്കുന്നു.
വർഗ്ഗമാധ്യമൂല മൂല്യം (root mean square value) (ആർ.എം.എസ്. മൂല്യം)
thumb|right|300px|പ്രത്യാവർത്തിധാരയുടെ തരംഗരൂപം. ആർ.എം.എസ്. മൂല്യമാണ് ഇടവിട്ട വരകളായി കൊടുത്തിരിക്കുന്നത്. പ്രത്യാവർത്തിധാരയുടെ വോൾട്ടതയും ധാരയുടെ അളവും അനുനിമിഷം മാറുന്നതിനാൽ ഫലത്തിലുള്ള (effective) വോൾട്ടതയും ധാരയും സൂചിപ്പിക്കുന്ന മൂല്യമാണിത്. നേർധാരയുമായി താരതമ്യം ചെയ്താണ് ഇത്‌ കണ്ടെത്തുന്നത്. ഒരു പ്രത്യേക പരമാവധി വോൾട്ടത (peak voltage) ഉള്ള പ്രത്യാവർത്തിധാര ഉപയോഗിച്ച് ഉണ്ടാക്കാവുന്ന ശക്തി ഉണ്ടാക്കുന്നതിന് എത്രമാത്രം നേർധാര വോൾട്ടത ആവശ്യമാണോ അതാണ് പ്രസ്തുത പ്രത്യാവർത്തിധാരയുടെ, വോൾട്ടതയുടെ ആർ.എം.എസ്. മൂല്യം. സൈൻ തരംഗരൂപത്തിലുള്ള ധാരക്ക് ഇത് മറ്റു തരംഗരൂപങ്ങളുടെ ആർ.എം.എസ് മൂല്യം വ്യത്യസ്തമായിരിക്കും. നമ്മുടെ വീടുകളിൽ കിട്ടുന്ന വൈദ്യുതിയുടെ വോൾട്ടത 230 വോൾട്ട് ആണല്ലോ. ഇത് ആർ.എം.എസ്. മൂല്യമാണ്. ഇതിന്റെ പരമാവധിമൂല്യം ഏകദേശം 325 വോൾട്ട് ആണ്. അതായത് -325 വോൾട്ട് മുതൽ +325 വോൾട്ട് വരെ വോൾട്ടത ഒരു സെക്കന്റിൽ നൂറു വട്ടം മാറുന്നു.
കമ്മ്യൂട്ടേറ്റർ
എ.സി., ഡി.സി. യാക്കി മാറ്റുന്നതിനുള്ള ഉപകരണമാണ് കമ്മ്യൂട്ടേറ്റർ. സ്പ്ലിറ്റ് റിങ്ങാണ് ഇതിൽ ഉപയോഗിക്കുന്ന സങ്കേതം.
ഇതും കാണുക
നേർധാരാ വൈദ്യുതി
വിഭാഗം:വൈദ്യുതി
അന്നപൂർണ്ണാദേവി
ബാല്യം
ഹിന്ദുസ്ഥാനി സംഗീതത്തിലെ ഉന്നതമായ പാരമ്പര്യമാണ് അന്നപൂർണ്ണദേവി പ്രതിനിധീകരിക്കുന്നത്. 1927 ഏപ്രിൽ 23 ന് ഉസ്താദ് അലാവുദ്ദീൻ ഖാന്റെ മകളായി മെയ്ഹാറിൽ ജനിച്ചു. സേനിയ മെയ്ഹാർഖരാനയിലെ വിഖ്യാത സംഗീതജ്ഞനായ ഉസ്താദ് അലാവുദ്ദീൻ ഖാൻ രാജകൊട്ടാരത്തിലെ സംഗീതജ്ഞനായിരുന്നു. റോഷനാരാഖാൻ എന്നായിരുന്നു ആദ്യ പേര്. ഉസ്താദ് തന്നെയായിരുന്ന ആദ്യ ഗുരുവും. ഉസ്താദിന്റെ മൂന്നു പെൺകുട്ടികളിൽ (ജഹനാര, ശാരിജ, റോഷനാരാ) ഏറ്റവും ഇളയവളായിരുന്നു അന്നപൂർണ. ശാരിജ കുട്ടിക്കാലത്തേ മരിച്ചു പോയി. വിവാഹിതയായ ജഹനാരയ്ക്ക് ഭർത്തൃഗൃഹത്തിൽ തന്റെ സംഗീതത്തെ ചൊല്ലി ക്രൂര പീഡനങ്ങളേറ്റു വാങ്ങേണ്ടി വന്നു. ഭർത്തൃമാതാവ് ജഹനാരയുടെ തംബുരു കത്തിച്ചുകളഞ്ഞതറിഞ്ഞ ഉസ്താദ്, റോഷനാരയെ സംഗീതം പഠിപ്പിക്കേണ്ടതില്ലെന്നു വിചാരിച്ചെങ്കിലും സഹോദരനായ അലി അക്ബാർഖാനെ സംഗീതം പഠിപ്പിക്കുന്നത് യാദൃച്ഛികമായി കാണാനിടയായ അദ്ദേഹം മനം മാറി അവർക്ക് ഹിന്ദുസ്ഥാനി ശാസ്ത്രീയ സംഗീതത്തിലും സിത്താറിലും സുർബഹാറിലും പരിശീലനം നൽകി. പതിന്നാലാം വയസ്സിൽ മതം മാറി ഹിന്ദുവായി, ഉസ്താദിന്റെ ശിഷ്യനായിരുന്ന രവിശങ്കറിനെ വിവാഹം കഴിച്ചു.
ബാൻസുരി വാദകരായ ഹരിപ്രസാദ് ചൗരസ്യ‌യും നിത്യാനന്ദ് ഹാൽഡിപ്പൂരും അടക്കം നിരവധി പ്രസിദ്ധ ശിഷ്യരുണ്ട്.
പുരസ്ക്കാരങ്ങൾ
1977-ൽ പത്മഭൂഷൺ പുരസ്ക്കാരവും 1991 ൽ കേന്ദ്ര സംഗീത നാടക അക്കാദമി അവാർഡും ലഭിച്ചു. 1999ൽ വിശ്വഭാരതി സർവ്വകലാശാല ഓണററി ഡോക്ടറേറ്റ് നൽകി ആദരിച്ചു.
പുറത്തേക്കുള്ള കണ്ണികൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1927-ൽ ജനിച്ചവർ വർഗ്ഗം:ഏപ്രിൽ 23-ന് ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:ഇസ്ലാമിൽനിന്ന് ഹിന്ദുമതത്തിലേക്ക് പരിവർത്തനം ചെയ്തവർ
ഷിബു ബേബി ജോൺ
കേരളത്തിലെ ഒരു രാഷ്ട്രീയ പ്രവർത്തകനും, ആർ.എസ്.പി-യുടെ സംസ്ഥാന സെക്രട്ടറിയുമാണ് ഷിബു ബേബി ജോൺ (ജനനം: ജൂലൈ 27 1963). രണ്ടാം ഉമ്മൻ ചാണ്ടി മന്ത്രിസഭയിൽ തൊഴിൽ വകുപ്പിന്റെ ചുമതലയുള്ള മന്ത്രിയായിരുന്നു
ജീവിതരേഖ
ആർ.എസ്. പി.യുടെ സമുന്നത നേതാക്കളിലൊരാളും ദീർഘകാലം സംസ്ഥാന മന്ത്രിയുമായിരുന്ന ബേബി ജോണിന്റെയും അന്നമ്മ ജോണിന്റെയും മകനായി ജനനം. കൊല്ലം ടി.കെ.എം. എൻജിനീയറിങ്ങ് കോളേജിൽ നിന്ന് മെക്കാനിക്കൽ എൻജിനീയറിംഗ് ബിരുദം നേടിയ ശേഷം ഷിബു സമുദ്രോത്പന്ന കയറ്റുമതി വ്യവസായിയായി പ്രവർത്തിക്കുകയായിരുന്നു. പിതാവ് ബേബി ജോൺ രോഗശയ്യയിലാവുകയും ആർ.എസ്.പി. പിളരുകയും ചെയ്തതിനെത്തുടർന്നാണ് അദ്ദേഹം രാഷ്ട്രീയത്തിലിറങ്ങിയത്. ബാബു ദിവാകരനും കെ.സി. വാമദേവനും എ.വി. താമരാക്ഷനുമൊപ്പം ചേർന്ന് രൂപവത്കരിച്ച ആർ.എസ്.പി. (ബോൾ ഷേവിക് ) നേത്യത്വത്തിലേക്ക് ഷിബു ഉയർന്നു. ബേബി ജോൺ വളരെക്കാലമായി പ്രതിനിധീകരിച്ചു കൊണ്ടിരുന്ന ചവറ മണ്ഡലത്തിൽ 2001-ൽ ആർ.എസ്.പി. (ബോൾഷെവിക്) സ്ഥാനാർത്ഥിയായി മത്സരരംഗത്തിറങ്ങിയ ഷിബു എൽ.ഡി.എഫിലെ ആർ.എസ്.പി-യിലെ മുതിർന്ന നേതാവായിരുന്ന വി.പി. രാമകൃഷ്ണപിള്ളയെ പരാജയപ്പെടുത്തി ആദ്യമായി നിയമസഭയിലെത്തി. 2006-ലെ നിയമസഭാ തിരഞ്ഞെടുപ്പിൽ ചവറ മണ്ഡലത്തിൽ എൻ.കെ. പ്രേമചന്ദ്രൻ ആർ.എസ്.പി സ്ഥാനാർത്ഥിയും ഷിബു ബേബി ജോൺ പാർട്ടി ജനറൽ സെക്രട്ടറി താമരാക്ഷനുമാാായി പിണങ്ങി. യു.ഡി.എഫ് സ്വതന്ത്ര സ്ഥാനാർത്ഥിയുമായി നടന്ന മത്സരം ബേബി ജോണിന്റെ 'ശിഷ്യനും മകനും' തമ്മിലുള്ള പോരാട്ടം എന്ന നിലയിൽ ശ്രദ്ധയാകർഷിച്ചിരുന്നു. ഈ തെരഞ്ഞെടുപ്പിൽ പ്രേമചന്ദ്രനായിരുന്നു വിജയം. 2008-ൽ ആർ.എസ്.പി (ബേബി ജോൺ) രൂപീകരിച്ച ഷിബു 2011-ലെ നിയമസഭാ തെരഞ്ഞെടുപ്പിൽ ഇതേ മണ്ഡലത്തിൽ പ്രേമചന്ദ്രനെ പരാജയപ്പെടുത്തി വീണ്ടും നിയമസഭയിലെത്തി. രണ്ടാം ഉമ്മൻചാണ്ടി മന്ത്രിസഭയിൽ തൊഴിൽ വകുപ്പ് മന്ത്രിയായി. ആര്.എസ്.പി ( ബേബി ജോൺ) പിന്നീട് ആര്.എസ്.പി-യിൽ ലയിച്ചു.
പുറത്തേക്കുള്ള കണ്ണികൾ
ഷിബു ബേബി ജോൺ - ജീവിതരേഖ, കേരള സർക്കാർ വെബ്‌സൈറ്റ്
അവലംബം
വർഗ്ഗം:1963-ൽ ജനിച്ചവർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ വർഗ്ഗം:പതിനൊന്നാം കേരള നിയമസഭാംഗങ്ങൾ
കെ.ജി. ദേവകി അമ്മ
മലയാളനാടക, ചലച്ചിത്ര അഭിനേത്രിയായിരുന്നു '''കെ.ജി. ദേവകി അമ്മ '''. തിരുവിതാംകൂർ റേഡിയോ നിലയം നിലവിൽ വന്നപ്പോൾ മുതൽ അതിലെ ആർട്ടിസ്റ്റായിരുന്ന ദേവകി അമ്മ വഞ്ചിപ്പാട്ട്, തിരുവാതിരപ്പാട്ട്, കവിതകൾ ലളിതഗാനങ്ങൾ തുടങ്ങിയവ അവതരിപ്പിച്ചിരുന്നു. കലാ നിലയം നാടകവേദി സ്ഥാപകനും തനിനിറം പത്രാധിപരും ആയിരുന്ന കലാനിലയം കൃഷ്ണൻനായർ ആണ് ഭർത്താവ്.
ഇലുമ്പി
thumb|200px| പുളിമരം- തായ് തടിയിലും പുളി ഉണ്ടായിരിക്കുന്നതും കാണാം ഏകദേശം 10 മീറ്റർ വരെ ഉയരത്തിൽ വളരുന്ന ഒരു സസ്യമാണ് ഇലുമ്പി. ഇംഗ്ലീഷ്: Bilimbi; ശാസ്ത്രീയനാമം: Averrhoa bilimbi. ഇരുമ്പൻപുളി, ഓർക്കാപ്പുളി, പിലിമ്പി, പുളിഞ്ചിയ്ക്ക, ചെമ്മീൻപുളി, ചിലുമ്പിപ്പുളി (ചിലുമ്പിയ്ക്ക), കാച്ചിപ്പുളി എന്നീ പേരുകളിലും‍ അറിയപ്പെടുന്നു. കസർഗോഡ് ഭാഗങ്ങളിൽ കോയക്കപ്പുുളി എന്നും അറിയപ്പെടുന്നുണ്ട്. സാധാരണയായി ഇവ അല്പം ഉയരം വന്നാൽ ശാഖകളായി പിരിയുകയും വിസ്താരത്തിൽ പടർന്നുവളരുകയും ചെയ്യും. ഈ സസ്യത്തിന്റെ കായ് പച്ചക്കറിയായി ഉപയോഗിക്കുന്നു. ഇതിന്റെ തടിയിൽ കുലകളായി തിങ്ങിനിറഞ്ഞ് കായ്ക്കുന്ന ഫലങ്ങൾ കൂടുതലായി തെക്കൻ കേരളത്തിൽ കുടമ്പൂളിക്കും വാളൻപുളിക്കും പകരമായി മീൻ കറിയിലും ഈ കായ്കൾ പച്ചക്ക് അച്ചാറിടുന്നതിനും ഉപയോഗിക്കുന്നു. ജനനം ഇന്ത്യോനേഷ്യയിലെ മോളുക്കാസ് ദ്വീപിലാണ്‌, എങ്കിലും ലോകത്തിലെ എല്ലായിടത്തും കാണപ്പെടുന്നു. പ്രത്യേകിച്ചും ഉഷ്ണമേഖലാകാലാവസ്ഥയുള്ള പ്രദേശങ്ങളിൽ കാണപ്പെടുന്നു. കണ്ണൂർ മേഖലയിൽ ബുളുമ്പി എന്നും പറയപ്പെടുന്നു
പേരിനു പിന്നിൽ
ബിലിംബിം (Bilimbim) എന്ന പോർത്തുഗീസ് പദത്തിൽ നിന്നാണീ പേരുണ്ടായത്. മലയൻ ഭാഷയിലെ ബാലെംബിങ്ങിൽ നിന്നാണ്‌ പോർത്തുഗീസ് പേരുണ്ടായത്.
ഔഷധഗുണം
ഇലുമ്പിയിൽ ഔഷധഗുണം ഉള്ളത് ഇലയിലും കായയിലുമാണ്‌. തൊലിപ്പുറത്തെ ചൊറിച്ചിൽ, നീർവീക്കം, തടിപ്പ്, വാതം, മുണ്ടിനീര്‌, വിഷജന്തുക്കളുടെ കടിമൂലമുണ്ടാകുന്ന മുറിവ് എന്നിവയ്ക്ക് ഇലകൾ അരച്ച് കുഴമ്പ് രൂപത്തിലാക്കി തേയ്ക്കുന്നതിന്‌ ഉപയോഗിക്കുന്നു. ഇതിന്റെ കായ്കൾക്ക് പുളിരസമാണ്‌ ഉള്ളത്. തുണികളിൽ പറ്റുന്ന തുരുമ്പ് പോലെയുള്ള കറകൾ മാറ്റുന്നതിന്‌ ഇലുമ്പിപ്പുളിയുടെ നീര്‌ ഉപയോഗിക്കുന്നു. കൂടാതെ പിത്തളപ്പാത്രങ്ങളിലെ ക്ലാവ് കളയുന്നതിനായും ഇലുമ്പിയുടെ നീര് ഉപയോഗിക്കുന്നു.
ഇലുമ്പി കായ് മുറിക്കാതെ ഉപ്പിലിട്ട് നാല്‌ ദിവസം കഴിഞ്ഞ്‌ ആ ലായനി കാൽ ഗ്ലാസ്സ് എടുത്ത്‌ നേർപ്പിച്ച് കുടിക്കുന്നത്‌ രക്തത്തിലെ കൊഴുപ്പ് കുറയാൻ സഹായിക്കുന്നു. . ഇരുമ്പൻപുളി കൊണ്ടുള്ള വൈനും രക്തത്തിലെ കൊഴുപ്പ് കുറയ്ക്കാൻ ഉത്തമം. രക്തസമ്മർദ്ദം കുറയ്ക്കുന്നതിനു ഇലുമ്പിപ്പുളി കഴിക്കുന്നത് നല്ലതാണെന്ന് നാട്ടറിവുണ്ട്. ഇലുമ്പിയുടെ നീര് കൂടിയ അളവിൽ കഴിക്കുമ്പോൾ അതിൽ വൻ തോതിൽ അടങ്ങിയിരിയ്ക്കുന്ന ഓക്സാലിക് ആസിഡ് വൃക്കയിൽ അടിഞ്ഞ് വൃക്ക തകരാറിൽ ആവുന്നത് റിപ്പോറ്ട്ട് ചെയ്തിട്ടുണ്ട്.
ഉപയോഗങ്ങൾ
right|thumb|125px| ഇലുമ്പി കായ് പാചകത്തിൽ പുളിക്ക് പകരമായി ഉപയോഗിക്കുന്നു. കൂടാതെ അച്ചാറിടുന്നതിനും ഉപയോഗിക്കുന്നു.
മീൻ വെട്ടി കഴുകുമ്പോൾ ഇലുമ്പി പുളി മുറിച്ചിട്ടാൽ മീനിലെ ഉളുമ്പ് എളുപ്പം മാറിക്കിട്ടും. അച്ചാറുണ്ടാക്കാനും, മീൻ കറിയിൽ സാധാരണ പുളിക്ക് പകരമായും ഇലുമ്പിപുളി ഉപയോഗിക്കുന്നു. ക്ലാവ്, തുണികളിലെ തുരുമ്പ് കറ എന്നിവ കളയാൻ ഇലുമ്പി പുളിയുടെ നീര് നല്ലതാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വിഭാഗം:പച്ചക്കറികൾ
റസ്തഫാരി മതം
സെമിറ്റിക് മതങ്ങൾ എന്ന് പറയുമ്പോൾ നമ്മുടെ മനസ്സിൽ വരുന്ന മതങ്ങൾ ആണ് ജൂതമതം, ക്രിസ്തുമതം ഇസ്ലാം മതം ഏറ്റവും പുതിയ സെമറ്റിക് മതം ഏത് എന്ന് ചോദിച്ചാൽ അതു റസ്തഫാരി എന്ന് തന്നെ പറയാം ഒരു ജൂഡോക്രിസ്ത്യൻ മതം എന്നാണ് പറയുന്നു എങ്കിലും ക്രിസ്തുമതം ആയി ആണ് കൂടുതൽ സാമ്യത
ചരിത്രം
1930 കളിൽ ജമൈക്കയിൽ വികസിച്ച ആഫ്രിക്ക കേന്ദ്രീകൃത ബ മതമാണ് റസ്തഫാരി. 1930 ൽ എത്യോപ്യയിലെ രാജാവായി ഹെയ്ൽ സെലാസിയുടെ കിരീടധാരണത്തിനുശേഷം ഈ മതം നിലവിൽ വന്നു. റസ്തഫാരിയുടെ അനുയായികളെ റസ്തഫേരിയൻസ് അല്ലെങ്കിൽ റാസ്താസ്, ദുരിതമനുഭവിക്കുന്നവർ,അതുമല്ലെങ്കിൽ ഡ്രെഡ്‌ലോക്കുകൾ എന്ന് വിളിക്കുന്നു. ഹെയ്ൽ സെലാസി ദൈവമാണെന്നും കോളനിവൽക്കരണവും അടിമക്കച്ചവടവും മൂലം പ്രവാസത്തിൽ കഴിയുന്ന കറുത്ത സമുദായത്തെ രക്ഷപ്പെടുത്താനായി ആഫ്രിക്കയിലേക്ക് മടങ്ങുമെന്നും റസ്തഫാരി വിശ്വാസികൾ വിശ്വസിക്കുന്നു.
ദൈവം വിശ്വാസം
ജഹ് എന്നറിയപ്പെടുന്ന ഏക ദൈവത്തിൽ ആണ് ഇവർ വിശ്വസിക്കുന്നത് ഇവരുടെ വിശ്വാസം ബൈബിളിന്റെ ഒരു പ്രതേക ഭാഗത്തെ ആധാരം ആക്കി ഉള്ളതാണ് എന്നാണ് പറയപ്പെടുന്നത് യേശു ക്രിസ്തു എന്നത് ജഹ് മനുഷ്യരൂപമായി അവതരിച്ച യാഹൂ ആണ് എന്നാണ് വിശ്വാസം ഇനി വായിക്കുന്നവർക്ക് ഇവരുടെ ആണ് യാഹൂ ഡോട്ട് കോം എന്ന കോൻസ്പരസി തിയറി ഉണ്ടാക്കാം ഒരു എതിർപ്പുമില്ല പിന്നെ പുരുഷാധിപത്യ രീതി ആണ് ഏറ്റവും നല്ലത് എന്ന് ഇവരും വിശ്വസിക്കുന്നു. ഇവരുടെ രീതികളെ ലിവിറ്റി എന്നാണ് വിളിക്കുന്നത് .സാമുദായിക മീറ്റിംഗുകളെ ഗ്രാൻഡേഷൻ എന്നാണ് വിളിക്കാറ് പിന്നീട് സംഗീതം, മന്ത്രം ചർച്ച എന്ന ആദ്യ ഗണവും രണ്ടാമത്തെ കഞ്ചാവ്, പുകവലി അതിനെ പ്രയോജനകരമായ സ്വത്തുക്കൾ ഉള്ള ഒരു സംസ്‌കാരം ആയി കാണുന്നു
വർഗ്ഗം:മതങ്ങൾ - അപൂർണ്ണലേഖനങ്ങൾ
മുരുഡേശ്വരം
കർണ്ണാടകയിലെ ഉത്തര കന്നട ജില്ലയിലെ ഭട്ക്കൽ താലൂക്കിൽ ഉൾപ്പെട്ട ഒരു ചെറിയ പട്ടണമാണ് മുരുഡേശ്വരം (കന്നഡ: ಮುರುಡೇಶ್ವರ, ഇംഗ്ലീഷ്: Murudeshwar). ഇവിടെ സ്ഥിതി ചെയ്യുന്ന പ്രശസ്തവും പുരാതനവുമായ മുരുഡേശ്വര ക്ഷേത്രത്തിന്റെ സാന്നിദ്ധ്യമാണ് ഈ പ്രദേശത്തിന് മുരുഡേശ്വരം എന്ന പേരു വരാൻ കാരണം. അറേബ്യൻ സമുദ്രത്തിന്റെ തീരത്ത് സ്ഥിതി ചെയ്യുന്ന ഈ പട്ടണം ദക്ഷിണേന്ത്യൻ സംസ്ഥാനങ്ങളിലെ പ്രധാനപ്പെട്ട ഒരു തീർത്ഥാടക-വിനോദ സഞ്ചാരകേന്ദ്രമാണ്. കൊങ്കൺ റെയിൽവെയുടെ ഒരു സ്റ്റേഷനുമാണ് ഇവിടം.
വർഗ്ഗം:കർണ്ണാടകത്തിലെ പട്ടണങ്ങൾ
മോർക്കുളങ്ങര ഭഗവതിക്ഷേത്രം
കോട്ടയം ജില്ലയിലെ ചങ്ങനാശ്ശേരിയിൽ വാഴപ്പള്ളിയിൽ സ്ഥിതിചെയ്യുന്ന പുരാതന ഭദ്രകാളിക്ഷേത്രമാണ് മോർക്കുളങ്ങര ശ്രീ ഭഗവതിക്ഷേത്രം. വാഴപ്പള്ളി കിഴക്കുംഭാഗത്ത് എം.സി.റോഡിൽ നിന്നും ഒരു കിലോമീറ്റർ കിഴക്കുമാറി ചങ്ങനാശ്ശേരി ബൈപ്പാസിനരികിലായി ഭഗവതി ക്ഷേത്രം സ്ഥിതിചെയ്യുന്നു. വാഴപ്പള്ളിയിൽ നാലു ദിക്കിലും ഉള്ള ഭദ്രകാളീക്ഷേത്രങ്ങളിൽ കിഴക്കേ ദിക്കിലെ ക്ഷേത്രമാണ് മോർക്കുളങ്ങര. ദാരികാസുരനുമായി യുദ്ധത്തിൽ ഏർപ്പെടുന്ന പോർക്കലീ ദേവിയാണ് പ്രതിഷ്ഠ. പോർക്കലിദേവിയുടെ കര പോർക്കലിക്കരയായും പിന്നീട് മോർക്കുളങ്ങരയായും രൂപാന്തരപ്പെട്ടു.
ഐതിഹ്യം
left|thumb|300px|മോർക്കുളങ്ങരക്ഷേത്രവും, ആനക്കൊട്ടിലും
ടിപ്പുവിന്റെ പടയോട്ടക്കാലത്ത് വടക്കൻ കേരളത്തിലെ കോട്ടയം രാജവംശത്തിലെ ഒരു ശാഖ തെക്കുംകൂറിലെ വാഴപ്പള്ളിയിൽ വരികയും ഇവിടെ പൂവക്കാട്ടുചിറയുടെ പടിഞ്ഞാറുവശത്തായി സ്ഥിരതാമസം ചെയ്യുവാൻ അന്നത്തെ തെക്കുംകൂർ രാജാവ് അനുവദിക്കുകയും ചെയ്തു. അവർക്ക് അവിടെ രണ്ടു കോവിലകങ്ങൾ രാജാവ് പണിതീർത്തു നൽകി. ആ കോവിലകങ്ങൾ കോട്ടയത്തു മഠം എന്നും, നീരാഴിക്കെട്ട് എന്നും അറിയപ്പെട്ടു. കോട്ടയത്തു രാജകുടുംബത്തിന്റെ പരദേവത മുഴക്കുന്നു മലയിലെ ശ്രീ പോർക്കലീദേവിയായിരുന്നു. ആ തേവാരമൂർത്തിയെ നിത്യവും കണ്ട് തൊഴുതു പൂജചെയ്യുവാനായി അവർ ഇവിടെ പോർക്കലീദേവിക്കായി ക്ഷേത്രം പണിതുയർത്തി പ്രതിഷ്ഠ നടത്തി.
ക്ഷേത്ര നിർമ്മിതി
ക്ഷേത്ര ദർശനം കിഴക്കോട്ടേക്കാണ്.
അവലംബം
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:കോട്ടയം ജില്ലയിലെ ക്ഷേത്രങ്ങൾ
സർ സയ്യിദ് കോളേജ്, തളിപ്പറമ്പ്
കോഴ്സുകൾ
ബിരുദ കോഴ്സുകൾ:
ബിരുദാനന്തര കോഴ്സുകൾ:
റിസർച്ച് സെന്ററുകൾ: